12/04/2019 | Administración LocalMunicipal
Melide
Anuncio de aprobación definitiva da modificación puntual das normas subsidiarias de planeamento de Melide UA4

ANUNCIO APROBACIÓN DEFINITIVA DA MODIFICACIÓN PUNTUAL DAS NORMAS SUBSIDIARIAS DE PLANEAMENTO DE MELIDE UA4 O pleno da Corporación, na sesión extraordinaria do 28 de setembro de 2017, acordou a aprobación inicial da modificación puntual das normas subsidiarias de planeamento (NSP) de Melide, UA4 No DOG nº 1 de data 2 de xaneiro de 2018 o Concello de Melide publica o anuncio de información pública sobre a aprobación inicial da modificación puntual das normas subsidiarias de planeamento de Melide, UA4 No DOG nº 57 de data 22 de marzo de 2019 a Consellería de Medio Ambiente, Territorio e Vivenda publica a orde do 7 de marzo de 2019 de aprobación definitiva da modificación puntual das normas subsidiarias de planeamento do Concello de Melide UA4 Con data 28 de marzo de 2019 inscríbese no Rexistro de Planeamento urbanístico de Galicia co número de rexistro RPG/00029/2019 De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia, e 70 da Lei 7/1985, do 2 de abril, reguladora das bases de réxime local, o concello publica no BOP a normativa e ordenanzas da modificación puntual aprobada definitivamente unha vez inscrita a dita modificación puntual no Rexistro Planeamento de Galicia. Melide, 9 de abril de 2019 A alcaldesa Dalia García Couso. MELIDE, XUÑO DE 2018 1.-INTRODUCCIÓN 1.1. OBXECTO DA PLANIFICACIÓN 1.2. ANTECEDENTES. PLANEAMENTO VIXENTE 1.3. EQUIPO REDACTOR 1.4. TRAMITACIÓN 1.5.-DOCUMENTACIÓN 2.-MEMORIA XUSTIFICATIVA: INFORMACIÓN 2.1.- LOCALIZACIÓN E ÁMBITO: ÁREA DE ESTUDO 2.2.- ÁMBITO DA MODIFICACIÓN PUNTUAL 2.3.- TOPOGRAFÍA E RELEVO. XEOMORFOLOXÍA E LITOLOXÍA.2.4. CLIMA 2.5. HIDROLOXÍA 2.6. USOS DO SOLO. VEXETACIÓN 2.7. FAUNA: 2.8. ESPAZOS NATURAIS ESPECIALMENTE PROTEXIDOS OU FRÁXILES: 2.9. IDENTIFICACIÓN DAS ZONAS DO TERRITORIO NAS QUE EXISTEN RISCOS NATURAIS OU TECNOLÓXICOS 2.10. VALORES EXISTENTES NO ÁMBITO QUE PODEN SER OBXECTO DE PROTECCIÓN 2.11.- DETERMINACIÓNS ESTABLECIDAS POLOS INSTRUMENTOS DE ORDENACIÓN DO TERRITORIO CON INCIDENCIA NO ÁMBITO DO PLAN 2.12.- AFECCIÓNS DERIVADAS DA NORMATIVA SECTORIAL QUE INCIDEN NO ÁMBITO 2.13.-O PLANEAMENTO VIXENTE DE DETALLE NA ACTUALIDADE 2.14. REDE VIARIA NO ENTORNO URBANO 2.15.- DOTACIÓNS URBANÍSTICAS E A SÚA ADECUACIÓN ÁS NECESIDADES DO ÁMBITO 2.16. CARACTERÍSTICAS DEMOGRÁFICAS 3.-MEMORIA XUSTIFICATIVA: PROPOSTA DE ORDENACIÓN 3.1 XUSTIFICACIÓN DA CONVENIENCIA E OPORTUNIDADE DA REDACCIÓN 3.2. ADECUACIÓN AO CONTEXTO LEGAL, URBANÍSTICO E TERRITORIAL 3.3. OBXECTIVOS DA PLANIFICACIÓN 3.4. ÁMBITO DE MODIFICACIÓN 3.5. ÁMBITO DE ORDENACIÓN DETALLADA 3.6. USO PREVISTO. RÉXIME DO SOLO 3.7. USOS PORMENORIZADOS. ZONIFICACIÓN DO ÁMBITO UA4 3.8. CAPACIDADE DAS INFRAESTRUCTURAS 3.9. PARÁMETROS DA ORDENACIÓN 3.9.1. LSG 2/2016 Art.41 LÍMITES DE SUSTENTABILIDADE 3.9.2. LSG 2/2016 Art.42 CALIDADE DE VIDA E COHESIÓN SOCIAL 3.10. CUMPRIMENTO DA NORMATIVA SECTORIAL 3.10.1 ACCESIBILIDADE E SUPRESIÓN DE BARREIRAS 3.10.2 DECRETO 29/2010 POLO QUE SE APROBAN AS NORMAS DE HABITABILIDADE DAS VIVENDAS DE GALICIA 4. ANEXOS Á MEMORIA 4.1.-MEMORIA XUSTIFICATIVA DA ADAPTACIÓN AO AMBIENTE E PROTECCIÓN DA PAISAXE. A PAISAXE URBANA 4.2.-INFORME XUSTIFICATIVO DO CUMPRIMENTO DA NORMATIVA SECTORIAL APLICABLE 4.3.-ESTUDO AMBIENTAL ESTRATÉXICO E DECLARACIÓN AMBIENTAL ESTRATÉXICA 4.4.-CONSIDERACIÓNS DE CARÁCTER XERAL ACHEGADAS POLA DIRECCIÓN GENERAL DE TELECOMUNICACIONES Y TECNOLOGÍAS DE LA INFORMACIÓN.5.- ESTUDO DO MEDIO RURAL E ANÁLISE DO MODELO DE ASENTAMENTO POBOACIONAL E DA MOBILIDADE 6. NORMATIVA URBANÍSTICA 6.1. NORMAS XERAIS 6.2. NORMAS DE URBANIZACIÓN 6.3. NORMATIVA ESPECÍFICA DO ÁMBITO UA4 6.4. DETERMINACIÓNS A CUMPRIR NO DESENROLO DO ÁMBITO UA5.6.5 CAMBIOS A INTRODUCIR NAS NSP DE MELIDE 7. ESTRATEXIA DE ACTUACIÓN, ESTUDO ECONÓMICO, MEMORIA DE SOSTIBILIDADE ECONÓMICA E MEMORIA DE VIABILIDADE ECONÓMICA 7.1. ESTRATEXIA DE ACTUACIÓN 7.1.1. ESTRATEXIA DE ACTUACIÓN NO ÁMBITO UA4 7.1.2. ESTRATEXIA DE ACTUACIÓN NO ÁMBITO UA5 7.2. ESTUDO ECONÓMICO: AVALIACIÓN ECONÓMICA DA ACTUACIÓN 7.3. MEMORIA DE SOSTIBILIDADE ECONÓMICA 7.3.1. OBXECTO DO INFORME 7.3.2. IMPACTO DA ACTUACIÓN NA FACENDA PÚBLICA MUNICIPAL 7.3.3 CONCLUSIÓN 7.4. INFORME DE VIABILIDADE ECONÓMICA 7.4.1. OBXECTO DO INFORME 7.4.2. CRITERIOS DE VALORACIÓN E VALORES ADOPTADOS 7.4.3. ESTIMACIÓN DOS CUSTOS DE TRANSFORMACIÓN URBANÍSITICA 7.4.4 ESTIMACIÓN DOS INGRESOS DERIVADOS DA TRANSFORMACIÓN URBANÍSITICA 7.4.5. INFORME DE VIABILIDADE ECONÓMICA: AVALIACIÓN DA VIABILIDADE ECONÓMICA ANEXO 1 INFORME DE EMPRESAS SUBMINISTRADORAS DE SERVIZOS ANEXO 2. HÁBITATS SEGUNDO A DIRECTIVA 92/43/CE ANEXO 3 INFORME AMBIENTAL ESTRATÉXICO ANEXO4 CONSIDERACIÓNS DE CARÁCTER XERAL RESPECTO DA NORMATIVA SECTORIAL EN MATERIA DE TELECOMUNICACIÓNS. ANEXO 5 ÍNDICE DE PLANOS ANEXO 6 PLANOS DE INFORMACIÓN ANEXO 7 PL ANOS DE ORDENACIÓN ANEXO 8 UNIDADE DE ACTUACIÓN UA-5 1.-INTRODUCCIÓN 1.1. OBXECTO DA PLANIFICACIÓN O presente Documento constitúe a Modificación Puntual das Normas Subsidiarias de Planeamento de Melide (MP), e céntrase no ámbito correspondente á Unidade de Actuación nº4 (UA4) de solo urbano, introducindo lixeiros cambios na delimitación da mesma e da súa lindeira UA5. O principal obxectivo desta Modificación Puntual é adaptar as previsións de desenrolo do planeamento ás posibilidades e potencialidades actuais do ámbito en cuestión, mudando o seu uso global de residencial a terciario comercial en edificio exclusivo, aínda que mantendo unha pequena porcentaxe residencial. Incluirase a ordenación detallada da UA nº4, coa que non só se acadará a introdución de actividade económica no tecido urbano, senón que grazas ao seu desenrolo obteranse cesións de sistema local e permitirase a consolidación do tecido nun entorno sensible, dada a existencia dun equipamento educativo nos seus lindes. Polos motivos expostos, considérase que a MP proposta atende aos intereses xerais municipais, e ao disposto na Lei 13/2010 de 17 de decembro de Comercio Interior de Galicia. O promotor do proxecto é o propio Concello de Melide, consciente da necesidade de dispoñer na trama urbana de espazos aptos para albergar actividades comerciais, e da conveniencia do desenrolo a fin de consolidar a trama e mellorar o entorno do equipamento educativo existente. Nesta Modificación Puntual definiranse os novos usos, así como os parámetros urbanísticos de intensidade e estándares de cesión, que serán adaptados á lexislación vixente. Estableceranse para elo as determinacións precisas que permitan o correcto engrenaxe do ámbito cos tecidos consolidados do seu entorno 1.2. ANTECEDENTES. PLANEAMENTO VIXENTE O planeamento vixente en Melide son unhas Normas Subsidiarias de Planeamento Urbanístico (NSP), que foron aprobadas o día 7 de abril de 1.994. O feito de que dito planeamento non se atope adaptado á Lei 2/2016 nin á Lei 9/2002 de Ordenación Urbanística e protección do Medio rural de Galicia lévanos á aplicación da Disposición Transitoria Primeira da Lei do Solo de Galicia 2/2016 respecto ao réxime aplicable aos municipios con planeamento non adaptado. Ata o momento tramitáronse as seguintes modificacións puntuais das NSP de Melide, sen que ningunha delas afecte ao ámbito UA4 obxecto deste documento: -Modificación Puntual ubicada en Rúa Gaiteiros. Os Carceiras (1.999/04/26). -Modificación Puntual no SAU nº5 (1.999/09/10) -Modificación Puntual que afecta aos artigos 198, 201 e 205 (1.998/02/25) -Modificación Puntual na Urbanización Taboada Roca (1997/06/06) -Modificación Puntual na parcela dotacional do Instituto de Ensino Secundario sector 11. A Martagona.1.3. EQUIPO REDACTOR O Equipo Redactor da presente Modificación Puntual está formado polos seguintes técnicos titulados: - Sirats Carlos Ismael Beneyto Robbins. Arquitecto Superior - Sandra Yamileth Elena Rebeca Tine Jitariu. Arquitecto Superior - Hussam Perancho Pasten. Arquitecto Superior 1.4. TRAMITACIÓN Conforme ao disposto no artigo 83.5 da Lei do Solo de Galicia 2/2016, a modificación do planeamento suxeitarase ás mesmas disposicións enunciadas para a tramitación e aprobación dos Plans Xerais de Ordenación Municipal. En cumprimento da Ley 21/2013, de 9 de decembro, de Evaluación Ambiental, a presente Modificación Puntual remitiuse como Documento Ambiental Estratéxico ao órgano sustantivo, dentro do procedemento simplificado previsto, a fin de determinar a necesidade ou non do seu sometemento ao proceso de Avaliación Ambiental Ordinaria. Tralo regulamentario período de exposición pública, recibiuse informe da Secretaría Xeral de Ordenación do Territorio e Urbanismo, do Instituto de Estudos do Territorio, do Servizo de Montes da Coruña, da Xefatura Territorial da Consellería de Economía, Emprego e Industria, e da Dirección Xeral de Pesca, Acuicultura e Innovación Tecnolóxica. Finalmente, a Secretaría Xeral de Calidade e Avaliación Ambiental resolveu non someter a MP ao procedemento ordinario, formulando o correspondente Informe Ambiental Estratéxico. A continuación, elaborouse unha nova fase do documento, que tras ser aprobada inicialmente polo Concello, foi sometida a información pública segundo o disposto no art.60 da LSG, e remitida ao órgano competente en materia de urbanismo a fin de recadar os correspondentes informes sectoriais autonómicos preceptivos. A aprobación inicial, publicada no DOG nº1 de 2 de xaneiro de 2018, acompañouse do regulamentario Resumo Executivo, no que se indica o obxecto e ámbito de suspensión de licenzas, así como o seu prazo previsto. Unha vez obtido o sentido favorable dos informes sectoriais, e tendo en conta que non se recibiron alegacións de tipo particular, confecciónase esta nova fase de tramitación, que consiste nun documento destinado á Aprobación Provisional por parte do Concello, como paso previo á súa remisión á Consellería de Medio Ambiente e Ordenación do Territorio para a súa Aprobación Definitiva.1.5.-DOCUMENTACIÓN A presente Modificación Puntual das NSP, (en adiante MP-UA4), nesta fase de Aprobación Provisional, está formada polos seguintes documentos: Documento de Aprobación Provisional - Anexo 1 Informe das empresas subministradoras de servizos - Anexo 2 Hábitats segundo a Directiva 92/43/CE - Anexo 3 Informe ambiental estratéxico - Anexo 4 Índice de planos - Anexo 5 Planos de información - Anexo 6 Planos de ordenación - Anexo 7 Unidade de actuación UA-5 Informe de participación pública e consultas 2.-MEMORIA XUSTIFICATIVA: INFORMACIÓN 2.1.- LOCALIZACIÓN E ÁMBITO: ÁREA DE ESTUDO O Concello de Melide atópase no límite leste da Provincia da Coruña, en posición de centralidade con respecto á Comunidade Autónoma de Galicia, sendo cabeceira da Comarca Terra de Melide. A súa vila principal consolídase como cruce de camiños entre os eixos viarios de A-Coruña – Lalín e Santiago – Lugo, mais tamén o foi dende antigo respecto dos tradicionais Camiños de Santiago Francés, Do Norte e Primitivo, converténdose en foco de intercambio comercial cunha ampla área de influencia rural. Os seus límites administrativos son os seguintes: Oeste: Concello de Arzúa e Santiso Norte: Concello de Boimorto e Sobrado dos Monxes Leste: Concello de Palas de Rei (Lugo), e Toques Sur: Concello Santiso e Palas de Rei (Lugo) 2.2.- ÁMBITO DA MODIFICACIÓN PUNTUAL O escenario da MP UA4 inscríbese no solo urbano da súa vila cabeceira, Melide, e céntrase no ámbito delimitado polas NSP como Unidade de Actuación 4 para a cal se inclúe ordenación detallada, mais a necesaria introdución de axustes na súa delimitación afectarán tamén á unidade de actuación lindeira en dirección sur, a nº 5. Por isto, o ámbito da MP cínguese ás Unidades de Actuación nº4 e nº5 das NSP de Melide, introducíndose ordenación detallada só para a nº4.2.3.- TOPOGRAFÍA E RELEVO. XEOMORFOLOXÍA E LITOLOXÍA. O territorio de Melide apenas ten altitudes destacables, situándose os seus puntos máis altos no marxe norte, cos Montes da Anduriña e o de Parrazo, ambos pertencentes á Serra do Bocelo. Entorno aos vales do Río Furelos e do Catasol desenvólvese nun terreo de suave inclinación sur, o solo urbano escenario da MP UA4. En canto á Xeoloxía, A comarca Terra de Melide encádrase nunha zona xeolóxica dunha elevada complexidade estrutural por ser punto de confluencia de dous dominios tectónicos: O Complexo de Ordes e o de Ollo de Sapo, sendo o primeiro no que se desenvolve principalmente o termino municipal de Melide. Dominio de Ordes, Rochas do Complexo de Melide: · Ultrabásicas serpentinizadas. Formadas principalmente por olivino e piroxeno e que predominan na marxe leste do concello. · Anfibolitas. Asociadas ás rochas ultrabásicas, en bandas paralelas de dirección noreste - sueste · Esquistos de Ordes. Xorden ao norte do concello, ricos en seixo. · Ortogneis de Sobrado. Ocupan a maior parte do territorio municipal, con maiores concentracións nas parroquias centrais. · Cuarternario. Depósitos aluviais da zona centro. Segundo información da Cámara Oficial Mineira, as unidades xeolóxicas correspondentes ao ámbito da MP UA4 son: 117 Ortogneises glandulares 109 Rochas ultrabásicas máis ou menos serpentinizadas Na comarca existe unha importante actividade extractiva a ceo aberto e soterrada, principalmente de granulados para a fabricación de formigóns ou a súa utilización en obras civís. Atopáronse dous rexistros de dereito mineiro en explotación no concello de Melide: AC/A/00030 RICHINOL (recurso anfibolita) e AC/C/06948.1 ARRIBELTZ FRACCIÓN 1- canteira Prebetong (recurso sección C), entre outros permisos de investigación e de exploración consultados no Censo Mineiro, mais no que respecta ao ámbito UA4 de solo urbano atópase dentro das cuadrículas: · AC/C/06973 MORRIÑA (seixo) con permiso de investigación caducado · AC/C/07108 PONTE (minas de níquel e cobre), con solicitude de permiso de exploración.2.4. CLIMA O concello de Melide atópase no límite en canto a influencia oceánica que separa á Galicia costeira da interior. A temperatura media anual sitúase entorno aos 13ºC, contando cun período libre de xeadas de entre 8 e 10 meses. As precipitacións, aínda sendo elevadas sitúanse entre os valores medios-altos de Galicia, oscilando entre 1600-1800mm, e sendo máis escasas na metade sur debido á súa menor altitude. Os ventos dominantes son de compoñente norte, asociados a tempos anticiclónicos, sendo máis frecuentes nos meses de primavera e verán. Durante o inverno e outono, o vento predominante é o de compoñente sur, que por arrastrar masas oceánicas ven asociado a fortes precipitacións.2.5. HIDROLOXÍA Son recoñecibles no concello de Melide os seguintes cursos fluviais: · Rego Seco · Río Furelos · Río Grande · Río Catasol · Rego Cabazas e Rego Fontesagrada · Rego de Valverde · Río Boente · Rego de Portapiñeiras e Rego Rendal · Río Iso O solo urbano no que se inscribe a unidade de actuación obxecto desta MP atópase entre os Regos Furelos e Catasol, a unha distancia de aproximadamente 1.000m e 500m respectivamente, polo que non se aprecia influenza fluvial directa. Ámbito UA4 en negro sobre buffer de 300m en vermello. Relación cos ríos considerados “masa de auga” por Augas de Galicia. Doutra banda, sinálase no visor da Demarcación Hidrográfica Galicia Costa a existencia dun punto de captación de auga potable “Camiño Real” ES014ZCCM000004211 a uns 100m en dirección noroeste dende a actuación. Ámbito UA4 en negro sobre buffer de 300m en vermello. Relación coa captación de auga potable ES014ZCCM000004211 Non se definiron no entorno áreas de risco potencial significativo de inundación nos estudos de risco elaborados por Augas de Galicia en cumprimento da Directiva 2007/60CE.2.6. USOS DO SOLO. VEXETACIÓN Seguindo o esquema corolóxico de Mukhtar Glen Dioses Juancorena (1987), a área de estudo englóbase no seguinte esquema: Reino holártico Rexión eurosiberiana Subrexión atlántica-mediaeuropea Superprovincia atlántica Provincia cántabro-atlántica Subprovincia astur-galaica Sector galaico-portugués Subsector lugués Según o mapa de Vexetación Potencial do mesmo autor, pódense identificar dúas series de vexetación potencial no concello, dependendo de si se fala de piso montano ou colino. · Serie montana galaico – portuguesa acidófila do Quercus Robur (carballeiras acidófilas). Estas formacións boscosas ocuparían a franxa central do concello, en altitudes comprendidas entre os 500 e os 800m. Actualmente a súa presenza é reducida. Dentro desta serie, o mato característico é a xesteira arredor das masas arbóreas, formando unha etapa intermedia entre bosque e pasto, ou matogueira de degradación de toxo e breixo. · Serie colina galaico – portuguesa acidófila do Quercus Robur. Defínese en altitudes inferiores aos 500m, onde o bosque de carballo substitúese por unha mestura con outras árbores como poden ser o castaño (castanea sativa), o loureiro (laurus nobilis), ou o acivro (Ilex aquifolium). Entre a flora acompañante a este bosque predominan as herbáceas e as gramíneas, conformando un sotobosque adaptado a condicións de elevada humidade e escasa luz. O solo urbano encontraríase nesta franxa de vexetación potencial, mais non debemos esquecer que por tratarse de solo urbano a cobertura artificial predomina sobre calquera outra posibilidade. Cómpre sen embargo ter en conta cal sería a vexetación potencial do entorno, a fin de estudar a súa incorporación nos espazos libres que se reserven.2.7. FAUNA: Na área de estudo a fauna característica é a da zona centro de Galicia, mais dado que o ámbito concreto en cuestión se atopa integrado na trama urbana a presenza non é significativa.2.8. ESPAZOS NATURAIS ESPECIALMENTE PROTEXIDOS OU FRÁXILES: Nas inmediacións da área de estudo detectáronse os seguintes espazos naturais protexidos: ZEC Serra do Careón ES014LICSES1110014 Augas minerotermais do Balneario Río Pambre ES014PAMT27051 Zonas de transición da Reserva da Biosfera Terras do Miño e Terras do Mandeo. Sen embargo, ningún destos espazos especialmente protexidos interfire co ámbito da MP proposta. Respecto dos hábitats identificados na directiva 92/43/CE, non se detecta presenza dos mesmos nas teselas correspondentes ao entorno inmediato da MP, identificadas como ES1110014.0641, e ES1110014.0643.2.9. IDENTIFICACIÓN DAS ZONAS DO TERRITORIO NAS QUE EXISTEN RISCOS NATURAIS OU TECNOLÓXICOS Non existen no ámbito de estudo zonas de risco natural ou tecnolóxico.2.10. VALORES EXISTENTES NO ÁMBITO QUE PODEN SER OBXECTO DE PROTECCIÓN As NSP vixentes do concello de Melide contan cun catálogo e elementos protexidos do patrimonio cultural, e cunha Delimitación de Espazos de Protección Arqueolóxica. En ningún destes dous documentos se definen elementos que por sí mesmos, ou por medios dos seus correspondentes contornos de protección puideran afectar ao desenrolo proposto. Conforme ás Normas Subsidiarias Municipais e demáis normativa aplicable, non é necesario Catálogo. Cómpre sen embargo sinalar que o ámbito MPUA4 se atopa dentro da área de amortecemento do Camiño de Santiago Francés, segundo o disposto no Decreto 227/2011, do 2 de decembro, polo que se aproba a delimitación da ruta principal do Camiño de Santiago Francés.2.11.- DETERMINACIÓNS ESTABLECIDAS POLOS INSTRUMENTOS DE ORDENACIÓN DO TERRITORIO CON INCIDENCIA NO ÁMBITO DO PLAN PLANS DE ORDENACIÓN TERRITORIAL NA ÁREA DE ESTUDO As Directrices de Ordenación do Territorio (DOT) dan cumprimento ao mandato da Lei 10/1995, do 23 de novembro, de Ordenación do territorio de Galicia, que establece os obxectivos e instrumentos mediante os cales se desenvolverá a ordenación territorial da Comunidade Autónoma, co obxectivo de: “…favorecer a utilización racional do territorio galego e protexer o medio natural, mellorar a calidade de vida e contribuír ao equilibrio territorial, regular os diferentes instrumentos de ordenación do territorio, o seu contido e relación de interdependencia así como as canles procedimentais para a súa elaboración e réxime de vixencia, modificación e revisión”. Así pois, as DOT teñen como finalidade básica a definición dun modelo territorial para Galicia, que sirva de guía orientado ra e cohesiva das actuacións sectoriais que se propoñan. Nas Directrices de Ordenación do Territorio defínense catro niveis: Rexións e áreas urbanas, Sistema urbano intermedio, Nodos Resto de núcleos de importancia municipal. O ámbito no que se enmarca a presente MP é o de Nodo do territorio, pois así é considerada a Vila de Melide nas DOT, vila de maior importancia no Concello, cabeceira administrativa e centro de actividade do seu entorno rural supramunicipal. Nodos para o equilibrio do territorio segundo as DOT Pese a que a MP que se propón non incorpora toma de decisións estruturantes municipais, senón que se refire a un pequeno ámbito de solo urbano non consolidado, cómpre sinalar os aspectos aos que se fai referencia nas determinacións das DOT que teñen que ver coa ordenación proposta. Entre as determinacións excluíntes das DOT, o punto 2.3.2 di: “Os plans e programas e actuacións con incidencia urbanística e territorial orientaranse cara os seguintes obxectivos: (.) d. Accións de mellora urbana que incidan na imaxe dos núcleos, a oferta residencial de calidade, a valorización dos atractivos naturais e patrimoniais e na preparación de espazos de actividade adaptados ás necesidades de cada ámbito para lograr así un aproveitamento máximo das oportunidades de desenvolvemento existentes.” Pódese considerar que a Modificación Puntual que se presenta non interfire negativamente cos determinacións das DOT, senón que apoia a evolución de Melide como Nodo para o equilibrio do territorio dispoñendo dun novo espazo apto para albergar actividade cuxo alcance puidera superar o municipal. CATÁLOGO DAS PAISAXES DE GALICIA Mediante o Decreto 119/2016, de 28 de xullo, aprobouse o Catálogo das paisaxes de Galicia (CPPG). O obxecto deste documento é o recoñecemento xurídico, a protección, a xestión e a ordenación da paisaxe de Galicia, entendendo que a paisaxe ten unha dimensión global de interese xeral. O Concello de Melide atópase dentro da Unidade Galicia Central, sen se inclúan áreas de especial interese paisaxístico no entorno da MP. Áreas de especial interese paisaxístico.2.12.- AFECCIÓNS DERIVADAS DA NORMATIVA SECTORIAL QUE INCIDEN NO ÁMBITO No estudo do ámbito UA4 deberase prestouse especial atención ao disposto nos seguintes ámbitos de lexislación sectorial: Lexislación sobre estradas − Lei 8/2013, do 28 de xuño, de estradas de Galicia. Aplicable ás estradas non estatais, onde a competencia corresponde á Comunidade Autónoma de Galicia. − Decreto 308/2003 de 26 de xuño. Polo que se aproba a relación de estradas de titularidade da Comunidade Autónoma de Galicia. − Decreto 66/2016, de 26 de maio, polo que se aproba o Regulamento Xeral de Estradas de Galicia. Lexislación sobre ruído − Ley 37/2003 de Ruído − RD 1513/2005 de 16 de decembro, no referente á avaliación e xestión do ruído estatal − RD 1367/2007 polo que se desenrola a lei 37/2003 no referente a zonificación acústica, obxectivos de calidade e emisións acústicas. − RD 1038/2012, de 6 de julio, polo que se modifica o Real Decreto 1367/2007, de 19 de outubro, no referente a zonificación acústica, obxectivos de calidade e emisións acústicas A norma que resulta de aplicación no territorio nacional é a Lei 37/2003 do Ruído, desenrolada polo RD 1513/2005 de 16 de decembro, no referente á avaliación e xestión do ruído estatal, e polo RD 1367/2007 polo que se desenrola a lei 37/2003 no referente a zonificación acústica, obxectivos de calidade e emisións acústicas. Consonte ao artigo 7 da Lei 37/2003 deben delimitarse as áreas acústicas, tendo en conta que pese a que o uso global do ámbito UA4 pasará a ser o terciario comercial, o entorno é de predominio residencial. Posto que o obxectivo acústico máis esixente respecto dos usos presentes na UA4, é o uso residencial, seguido do comercial, que corresponden coas áreas acústicas de tipo “a” e “d” respectivamente, segundo a seguinte táboa: “1. Las áreas acústicas se clasificarán, en atención al uso predominante del suelo, en los tipos que determinen las comunidades autónomas, las cuales habrán de prever, al menos, los siguientes: a) Sectores del territorio con predominio de suelo de uso residencial. b) Sectores del territorio con predominio de suelo de uso industrial. c) Sectores del territorio con predominio de suelo de uso recreativo y de espectáculos. d) Sectores del territorio con predominio de suelo de uso terciario distinto del contemplado en el párrafo anterior. e) Sectores del territorio con predominio de suelo de uso sanitario, docente y cultural que requiera de especial protección contra la contaminación acústica f) Sectores del territorio afectados a sistemas generales de infraestructuras de transporte, u otros equipamientos públicos que los reclamen. g) Espacios naturales que requieran una especial protección contra la contaminación acústica. h) El Gobierno aprobará reglamentariamente los criterios para la delimitación de los distintos tipos de áreas acústicas.” Os obxectivos de calidade acústica son os que reflicte a táboa do RD 1038/2012 Anexo II: Lexislación sobre telecomunicacións − Ley 9/2014 de 9 de maio, General de Telecomunicaciones. − Ley 12/2012, de 26 de decembro, de Medidas Urgentes de liberalización del comercio y de determinados servicios. − Real decreto – ley 1/1998 de 27 de febreiro sobre infraestructuras comunes en los edificios para el acceso a los servicios de elecomunicación − Real Decreto 346/2011, de 11 de marzo, Reglamento regulador de las infraestructuras comunes de telecomunicaciones para el acceso a los servicios de telecomunicación en el interior de las edificiaciones − Orden ITC/1644/2011 de 10 de xuño, que desenrola o regulamento RD 346/2011 Lexislación sobre o patrimonio cultural − Decreto 227/2011, do 2 de decembro polo que se aproba a delimitación da ruta principal do Camiño de Santiago, Camiño Francés dende Pedrafita do Cebreiro ata o límite do termo muicipal de O Pino. − Lei 16/1985 do 25 de xuño, do patrimonio histórico español − Lei 5/2016 do 4 de maio, do patrimonio cultural de Galicia Accesibilidade e supresión de barreiras − Lei 10/2014 de accesibilidade da Comunidade Autónoma de Galicia − Orde Vivi/561/2010 pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados. − Real Decreto 505/2007 polo que se aprobaron as condicións básicas de accesibilidade e non discriminación para o acceso e utilización dos espazos públicos urbanizados e edificacións Habitabilidade das vivendas de Galicia − Decreto 29/2010 polo que se aproban as normas de habitabilidade das vivendas de Galicia.2.13.-O PLANEAMENTO VIXENTE DE DETALLE NA ACTUALIDADE O planeamento vixente en Melide son as NSP de1994, que respecto das unidades de actuación UA4 e UA5 introducen determinacións escritas e representación gráfica de ordenación detallada. Nestas determinacións introdúcese para ambas o uso global residencial en vivenda plurifamiliar en altura e a cesión dun espazo de zona verde. O aproveitamento definido corresponde cos volumes representados graficamente, mais o feito de que o planeamento non estea adaptado á lexislación actual implica a obriga de aplicar a Determinación Transitoria 1ª da LSG 2/2016, axustando a edificabilidade aos estándares para solo urbano non consolidado. Dito axuste supón unha redución importante da edificabilidade asignada polas NSP. A distribución dos espazos prevista reprega os volumes edificados sobre os espazos libres, rodeándoos por completo, e definindo pezas urbanas desligadas do seu contexto e pechadas sobre si mesmas. Ambas Unidades de Actuación (UA4 e UA5) son por tanto no planeamento vixente iguais en aproveitamento, usos, e natureza das cesións.2.14. REDE VIARIA NO ENTORNO URBANO A infraestrutura viaria do entorno urbano de Melide conta con varias estradas de titularidade supramunicipal, entre as que destacan a estatal N547 e a autonómica AC840. Tanto o ámbito UA4 como o UA5 atópanse en contacto directo con esta última, no seu marxe leste. As boas comunicacións viarias do ámbito en cuestión fano especialmente indicado para aloxar actividades comerciais, resultando atractivo tanto pola funcionalidade como pola visibilidade que a presenza dunha vía estruturante lle confire.2.15.- DOTACIÓNS URBANÍSTICAS E A SÚA ADECUACIÓN ÁS NECESIDADES DO ÁMBITO Infraestruturas de electricidade A rede eléctrica de alta tensión do concello de Melide no seu entorno urbano organízase en base a dúas compañías distribuidoras: Unión Fenosa e Fuciños Rivas. É esta última quen segundo a información obtida posúe unha liña eléctrica soterrada de 20kv que discorre ao longo da estrada autonómica coa que limita a UA4 no seu marxe leste, e que se presenta como a mellor opción para levar a cabo a conexión do ámbito. Rede de telecomunicacións. As liñas de telecomunicacións abranguen o ámbito da telefonía convencional, a telefonía móbil e a rede de cable de alta velocidade. O núcleo urbano posúe un nivel de acceso axeitado ás redes de telecomunicacións, polo que a conexión do ámbito previsiblemente non suporá complexidade. Rede de saneamento No perímetro da unidade de actuación é posible acometer ao sistema de saneamento de augas residuais e pluviais municipal, contando con dous colectores principais nos seus marxes leste e oeste que funcionan por gravidade cunha lixeira inclinación norte – sur. Rede de abastecemento de auga A rede municipal de abastecemento de auga ven sendo xestionada na actualidade pola empresa Espina y Delfín S. L. A rede existente no contorno do ámbito atópase dispoñible nas marxes oeste, norte e leste, sendo neste último onde se dispón dunha maior sección.2.16. CARACTERÍSTICAS DEMOGRÁFICAS Do total da poboación municipal, o INE sitúa a máis dun 60% na parroquia da que é cabeceira o núcleo urbano de Melide, o cal se presenta como líder indiscutible entre os diferentes asentamentos, con altibaixos na taxa demográfica dos últimos anos que levan a describir unha situación de estabilidade fronte a outras parroquias do concello que claramente perderon habitantes nos últimos dez anos. A concentración en torno ao núcleo urbano non é so de habitantes, pois recolle á maior parte dos sector dotacional e de servizos, e non só respecto ao termino municipal de Melide, senón tamén do seu entorno, feito que o leva a ser considerado polas Directrices de Ordenación do Territorio como Nodo para o equilibrio do territorial. Neste sentido, Melide convértese novamente nun escenario apto para a implantación dos usos terciarios que se prevén nesta Modificación Puntual.2.17.- ELEMENTOS ESTRUCTURANTES DO TERRITORIO · O ámbito de estudo forma parte do núcleo urbano de Melide, o cal de por si constitúe un elemento estruturante do territorio tanto no que respecta ao sistema de asentamentos municipal, como a nivel comarcal, segundo se extrae das Directrices de Ordenación do Territorio. · O conxunto de infraestruturas e dotacións está formado polos seguintes elementos: - Rede Viaria - Redes de servizos urbanísticos - Equipamentos dotacionais - Rede de espazos libres En ningún caso se está a modificar a estrutura de ordenación xeral prevista no planeamento vixente, senón que a actuación camiña en prol de reforzar esta mesma, mellorándoa e actualizándoa de acordo ás necesidades e posibilidades actuais.3.-MEMORIA XUSTIFICATIVA: PROPOSTA DE ORDENACIÓN 3.1 XUSTIFICACIÓN DA CONVENIENCIA E OPORTUNIDADE DA REDACCIÓN · É manifesta a necesidade de activar o desenrolo da trama, a fin de consolidar os tecidos existentes e acadar a súa integración na secuencia urbana. · Dadas as circunstancias actuais, nas que tódolos sectores económicos se atopan en crise e o mercado de vivendas presenta unha forte caída, resulta vital para incentivar o desenrolo do planeamento a súa adaptación a novas necesidades. · O desenvolvemento do ámbito UA4 non só repercutirá na consolidación da trama urbana, senón que se prevé que inxecte actividade con impacto positivo directo na economía local, e indirecto no comercio do entorno, grazas ao movemento de compradores. · A urbanización do ámbito permitirá a rápida obtención de cesións de espazo público e de equipamento, conformando un espazo urbano máis apropiado no entorno da dotación educativa lindeira, engadindo novos servizos públicos e maior seguridade peonil. · A nova zonificación terá unha configuración máis aberta que a fixada nas NSP, tanto no que respecta aos volumes en altura, como na apertura dos espazos de cesión ao espazo urbano perimetral, o cal se considera positivo para a configuración xeral da trama urbana. · Permitirase coa nova delimitación do ámbito UA4 o seu desenrolo sen afectar á conservación dunha vivenda unifamiliar existente, recentemente rehabilitada, a cal pasará a formar parte do ámbito da UA nº5. · Simplificarase a xestión, pois a nova delimitación do ámbito a desenrolar (UA4) para o que se incorpora ordenación detallada, pasará a ser unha única parcela catastral, axilizando porén a consolidación do tecido urbano.3.2. ADECUACIÓN AO CONTEXTO LEGAL, URBANÍSTICO E TERRITORIAL Segundo a definición que dá o artigo 83 da Lei 2/2016, sobre alteración de planeamento, o presente proxecto constitúe unha Modificación Puntual, xa que as súas determinacións afectarán de forma puntual a unha parte do territorio sen pór en compromiso os elementos que compoñen a estrutura fundamental do Plan: o Non implica a adopción de novos criterios respecto da estrutura xeral e orgánica do territorio ou da clasificación do solo. o Non implica adopción dun novo modelo territorial. En canto ao disposto no artigo 83.1, os cambios do PXOM pretendidos na MPUA4 redundan no interese público, tendo como principal obxectivo a consolidación da trama urbana no entorno do equipamento educativo, a obtención de novos espazos de cesión pública, e a reactivación da dinámica urbana mediante a inserción de actividade comercial. Con esta modificación estase a atender así mesmo, ao disposto na Lei 13/2010 de 17 de decembro de Comercio Interior de Galicia.3.3. OBXECTIVOS DA PLANIFICACIÓN Unha vez enfocado o interese xeral de tramitar a modificación puntual, convén establecer os seus obxectivos particulares, a fin de que sexa posible definir unha proposta concreta de ordenación. Obxectivos particulares da MPUA4: · Ob01. Modificar a delimitación dos ámbitos UA4 e UA5, de modo que a UA4 resulte nunha única parcela catastral, e que a vivenda unifamiliar recentemente reformada poida pasar da UA4 á UA5, non resultando porén afectada pola ordenación detallada que se propón nesta MP para a UA4. · Ob02. Acadar unha urbanización integrada no contexto do solo urbano de Melide. · Ob03. Introducir unha nova zonificación dos usos, atendendo aos existentes no seu contorno máis inmediato, e tendo en conta o equipamento educativo localizado no marxe oeste da UA4. · Ob04. Incorporar usos terciarios nas previsións da UA4, chegando a se converter no uso global do ámbito. · Ob05. Acadar coa nova zonificación un esquema funcional axeitado ás necesidades dos diferentes usos. · Ob06. Adaptar os mínimos esixidos nas NSP como cesión obrigatoria de espazo público e dotación aos estándares da lexislación vixente. · Ob07. Completar as cesións de espazo público tendo en conta a continuidade da trama e as normas de accesibilidade vixentes.3.4. ÁMBITO DE MODIFICACIÓN O ámbito da modificación puntual que se propón corresponde coas unidades de actuación nº4 e nº5, definidas nas vixentes NSP de Melide, cunha superficie total de 28.353 m². As referencias das parcelas catastrais afectadas son as seguintes: Ámbito UA4 das NSP: 0413201NH8501S 0413202NH8501S Ámbito UA5 das NSP: 0412101NH8501S 0412102NH8501S 0412103NH8501S 0412104NH8501S 0412105NH8501S 0412106NH8501S 0412107NH8501S 0412108NH8501S 3.5. ÁMBITO DE ORDENACIÓN DETALLADA O ámbito cuxa ordenación detallada se incorpora nesta MP só afecta á parcela 0413201NH8501S, logo de modificar as delimitacións de UA4 e UA5, excluíndo a parcela 0413202NH8501S da UA4 e incluíndoa na UA5.3.6. USO PREVISTO. RÉXIME DO SOLO A clasificación actual do ámbito corresponde co solo urbano das unidades de actuación UA4 e UA5, para as cales se incorpora ordenación detallada dentro das NSP, cun uso global residencial en tipoloxía de vivenda plurifamiliar. A modificación puntual que se propón prevé o seu tratamento como solo urbano non consolidado, aínda que modificando a delimitación dos ámbitos UA4 e UA5, de forma que se exclúa unha parcela da UA4 e se incorpore á UA5. Unha vez modificada a delimitación dos ámbitos UA4 e UA5, proponse a ordenación detallada só para a UA4, cambiando o seu uso global a terciario, aínda que mantendo unha porcentaxe minoritaria de uso residencial. No que respecta ás determinacións que recolle a NSP para a UA4 en canto á cesión de espazo libre, existe certa incoherencia: - No artigo 170 fíxase unha reserva de espazo libre de 4.415 m² (a este respecto cómpre observar que neste artigo as cifras totais no cómputo de zonas verdes teñen un desfase de 1.125 m² respecto das superficies sinaladas individualmente no mesmo). - Nas determinacións escritas da UA4 se establece unha reserva mínima de espazo libre de 3.900m². - As determinacións gráficas das NSP representan unha superficie de espazo libre de 3.000 m². Á marxe disto, no artigo 3.2. das NSP indícase que a reserva tanto de espazos libres como de equipamentos superan o estándar previsto no artigo 41 das NSP, aínda sen ter en conta as dotacións que resulten da xestión dos Solos aptos para Urbanizar previstos. A MPUA4 prevé modificar esta previsión de zona verde, reducindo a súa superficie de 3.000 a 2.311 m², e incorporando a cesión de equipamento de sistema local (501 m²), non prevista nas NSP. En calquera caso, esta redución da zona verde non se propón como un deseño de mínimos, senón como un axuste da mesma, mantendo a intención de ordenar un ámbito en solo urbano non consolidado que aporta cesións de espazo libre por riba dos estándares legais. Doutra banda, axustarase a edificabilidade establecida nas NSP, aos límites da LSG 2/2016, o cal supón unha redución do 40%, respecto dos volumes previstos na ordenación detallada contida nas NSP. O sistema de xestión proposto será o de concerto, correspondendo a totalidade do ámbito a unha única parcela catastral.3.7. USOS PORMENORIZADOS. ZONIFICACIÓN DO ÁMBITO UA4 O aproveitamento terciario prevé materializarse en edificio de uso exclusivo, cunha altura máxima de dúas plantas. O espazo deseñado posúe frontes ao leste sobre o viario principal (AC840), e tamén ao norte e oeste dende os viarios públicos perimetrais. O uso residencial organizarase en tipoloxía plurifamiliar en B+3+Bc, no marxe sur da parcela, dando lugar a un edificio con orientación noroeste-sueste. As cesións de espazo libre e de equipamento reservaranse en continuidade, de modo que ambas poidan resultar complementarias. Proponse como mellor ubicación para o equipamento de sistema local o marxe oeste, próximo á dotación educativa existente, tendo en conta que o espazo libre deberá abrirse e ser permeable tanto dende o marxe sur, como dende o leste (AC840). 3.8. CAPACIDADE DAS INFRAESTRUCTURAS · A ordenación futura completará as infraestruturas existentes aportándolles continuidade, mais en calquera caso existe posibilidade de conexión á rede de abastecemento, saneamento, pluviais e electricidade (20Kv) no perímetro da actuación. Rede de saneamento: marxes leste e oeste. Rede de pluviais: marxe leste. Rede de abastecemento: Marxe norte PEØ63 Marxe leste PVCØ75 Marxe oeste PEØ90 Rede eléctrica: Liña soterrada de 20Kv no marxe leste. · Respecto da rede de telecomunicacións, existe unha liña aérea no interior do ámbito MP. O proxecto de urbanización reconducirá dita liña aérea integrándoa na urbanización resultante preferentemente mediante canalizacións soterradas, podendo recorrer en casos puntuais debidamente xustificados dende o punto de vista técnico e económico a solucións aéreas ou apoiadas nas fachadas dos edificios, segundo se establece na Lei 9/2014 de 9 de maio, General de Telecomunicaciones, artigo 34.5. 3.9. PARÁMETROS DA ORDENACIÓN Dado que o planeamento vixente en Melide non se atopa adaptado á Lei 9/2002, deberá aplicarse, segundo a DT1ª da LSG 2/2016, o disposto para solo urbano non consolidado en dita lei.3.9.1. LSG 2/2016 Art.41 LÍMITES DE SUSTENTABILIDADE Segundo o artigo 41 da LSG 2/2016, aos solos urbanos non consolidados de municipios con poboación comprendida entre 5.000 e 20.000 habitantes (Melide posúe unha poboación duns 7.800 habitantes), correspóndelle o límite de edificabilidade de 0,85 metros cadrados edificables por cada metro cadrado de solo. A ordenación detallada do ámbito UA4 adaptouse ao cumprimento deste límite.3.9.2. LSG 2/2016 Art.42 CALIDADE DE VIDA E COHESIÓN SOCIAL Segundo o artigo 42 da LSG 2/2016, os ámbitos de solo urbano non consolidado reservarán os seguintes mínimos de dotacións urbanísticas: a) Sistema de espazos libres públicos destinados a parques, xardíns, áreas de lecer, expansión e recreo da poboación: · Ámbitos de uso residencial ou hostaleiro: 18 m² de solo cada 100 m² edificables, e como mínimo o 10% da superficie total do ámbito. · Ámbitos de uso terciario ou industrial: a superficie que, xustificadamente se estableza no planeamento de desenvolvemento. b) Sistema de equipamentos públicos destinados á prestación de servizos sanitarios, asistenciais, educativos, culturais, deportivos e outros que sexan necesarios: · Ámbitos de uso residencial ou hostaleiro: 10 m² de solo cada 100 m² edificables. § Ámbitos de uso terciario ou industrial: A superficie que, xustificadamente, se estableza no planeamento de desenvolvemento. c) Prazas de aparcadoiro de vehículos: · 1 praza de aparcadoiro cada 100 m² edificables, das que como mínimo a cuarta parte deberá ser de dominio público. d) Arborado: · Ámbitos de uso residencial ou hostaleiro: A plantación ou conservación dunha árbore por cada 100 metros cadrados edificables. · Ámbitos de uso terciario ou industrial: A plantación ou conservación do número de árbores que, xustificadamente, se estableza no planeamento de desenvolvemento. Proponse unha porcentaxe arborizada do 30% do espazo libre previsto, salvo que se xustifique por motivos funcionais do espazo en si. En todo caso, introducirase un mínimo de 40 árbores.3.10. CUMPRIMENTO DA NORMATIVA SECTORIAL 3.10.1 ACCESIBILIDADE E SUPRESIÓN DE BARREIRAS Preténdese neste punto establecer os criterios básicos tendentes a potenciar, promover e mellorar a accesibilidade e a supresión de barreiras arquitectónicas e urbanísticas, así como de expoñer o grao de adecuación da propia Modificación Puntual ao disposto nas lexislacións autonómica e estatal aplicables. A Lei 10/2014 de accesibilidade da Comunidade Autónoma de Galicia, establece no seu artigo 5: ”1. As vías públicas, os parques e os demais espazos de uso público deberán ser proxectados, construídos, restaurados, mantidos, utilizados e reurbanizados de forma que resulten accesibles para todas as persoas. Para iso, os criterios básicos que se establecen nesta lei, e na súa normativa de desenvolvemento, deberán ser recollidos nos plans de desenvolvemento (plans de sectorización, plans parciais, plans especiais e estudos de detalle) ou nos plans xerais de ordenación, cando incorporen a ordenación detallada dun ámbito de desenvolvemento.2. En zonas urbanas consolidadas, cando non se poida cumprir algunha destas condicións, formularanse as solucións alternativas que garantan a máxima accesibilidade posible, para o cal se requirirá o ditame favorable da Comisión Técnica de Accesibilidade.3. Nos informes técnicos que se emitan con carácter previo á aprobación definitiva dos instrumentos de planeamento deberá facerse constancia expresa, con mención desta lei, de que se cumpren os criterios exixidos nesta lei e na súa normativa de desenvolvemento.” A Orde VIV/561/2010 pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados, establece no seu artigo 1: “3. Os espazos públicos proxectaranse, construiranse, restauraranse, manteranse, utilizaranse e reurbanizaranse de xeito que se cumpran, como mínimo, as condicións básicas que se establecen nesta Orde. Nas zonas urbanas consolidadas, cando non sexa posible o cumprimento dalgunha das condicións citadas, plantearanse as solucións alternativas que garantan a máxima accesibilidade posible.” E no seu artigo 2: “1. O ámbito de aplicación deste documento está constituído por todos os espazos públicos urbanizados e os elementos que o compoñen situados no territorio do Estado español …” 1.- ADAPTACIÓN DA URBANIZACIÓN EXISTENTE ÁS DISPOSICIÓNS REGULAMENTARIAS: O artigo 13 do Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia, establece as pautas mediante as que as vías públicas e espazos libres de uso público deben adaptarse. A ordenación proposta para o ámbito UA4, permitirá adaptar a urbanización existente, completándoa e cumprindo as normas de accesibilidade e supresión de barreiras.2.- ADECUACIÓN Á LEI DE ACCESIBILIDADE E SUPRESIÓN DE BARREIRAS NA COMUNIDADE AUTÓNOMA DE GALICIA E REGULAMENTO QUE A DESENVOLVE E Á ORDE VIV/561/2010: Segundo se desprende da Lei de accesibilidade e da Orde VIV/561/2010 que desenvolve o R. D. 505/2007, polo que se aprobaron as condicións básicas de accesibilidade e non discriminación para o acceso e utilización dos espazos públicos urbanizados e edificacións, os plans xerais deben recoller os criterios básicos expostos na propia lei e o regulamento que a desenvolve, e na Orde VIV/561/2010, naqueles espazos de uso público de nova creación, obxecto de planificación e futura urbanización. A lei de accesibilidade establece os elementos integrantes dos espazos de uso público obxecto de aplicación. Estes son: - A rede viaria, xa sexa peonil ou mixta. - Os parques, xardíns e espazos libres de uso público. - Aparcadoiros vinculados ás vías públicas. - Os elementos de urbanización como pavimentos, xardinería ou redes de servizo. - O mobiliario urbano. A Orde VIV/561/2010 pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados, establece no seu artigo 2: “As condicións de accesibilidade e non discriminación para o acceso e utilización de espazos públicos urbanizados que contén a presente Orde aplícanse: Ás áreas de uso peonil. Ás áreas de estancia. Aos elementos urbanos. - CONDICIÓN DE ACCESIBILIDADE NAS REDES VIARIAS As medidas establecidas para anchuras de beirarrúas e bandas de aparcadoiros garantirán o cumprimento do código de accesibilidade e da Orde VIV/561/2010. O viario planeado resólvese con pendentes inferiores ao 6%. O correspondente proxecto de urbanización desenvolverá aqueles aspectos que lle son propios como os elementos de urbanización e o mobiliario urbano a fin de dar cumprimento ao regulamentado. - CONDICIÓN DE ACCESIBILIDADE EN PARQUES, XARDÍNS E DEMAIS ESPAZOS LIBRES DE USO PÚBLICO. O espazo libre cualificado, reúne as condicións de superficie e topografía que fan posible o cumprimento do código de accesibilidade e da Orde VIV/561/2010. - CONDICIÓN DE ACCESIBILIDADE DOS APARCADOIROS. As zonas reservadas como aparcadoiros, xa sexan exclusivas ou vinculadas á rede viaria, reúnen as condicións para dar cumprimento do establecido na base 1.3 do código de accesibilidade e no artigo 35 da orde VIV/561/2010. - CARACTERÍSTICAS DOS ELEMENTOS DE URBANIZACIÓN E MOBILIARIO URBANO. O proxecto de urbanización de viario, espazo libre o de dotación de servizos, desenvolverá aqueles aspectos que garantan o cumprimento do código de accesibilidade e da orde VIV/561/2010. As dimensións mínimas establecidas polo presente Plan para seccións de rúa, garanten a correcta colocación do mobiliario urbano e o cumprimento das medidas expostas na base 1.4 do código de accesibilidade e o capítulo VIII (art.25 a 34) da orde VIV/561/2010.3.10.2 DECRETO 29/2010 POLO QUE SE APROBAN AS NORMAS DE HABITABILIDADE DAS VIVENDAS DE GALICIA 1.- CONSIDERACIÓNS PREVIAS. A presente Modificación Puntual formúlase consonte ás determinacións da Lei 2/2016 do Solo de Galicia, estando en vigor o Decreto 29/2010. O artigo 4.2. establece: “O planeamento que determine a nova ordenación detallada de solos nos cales se prevexa o uso residencial deberá establecer as condicións que deben cumprir as vivendas para ter a condición de vivenda exterior, e adoptar as medidas necesarias para garantir o axeitado asollamento das vivendas. Nestes solos, para que unha vivenda teña a condición de vivenda exterior, deberá garantirse que determinadas estancias das vivendas teñen iluminación e ventilación directa a través de espazos exteriores de calidade, públicos ou privados, que deberán ser recollidos como tales no planeamento. O planeamento deberá establecer as características e dimensións destes espazos e deberase xustificar como mínimo: a) Que a configuración e dimensións do espazo garde unha axeitada relación coa altura das edificacións que o conforman. b) Que se respecten unhas distancias mínimas de luces rectas, que establecerá o planeamento, en función das alturas das edificacións enfrontadas c) Que se garanta a continuidade espacial e de deseño dos ditos espazos aínda que o seu desenvolvemento sexa realizado por propietarios diferentes. d) Que as dimensións destes espazos non resulten inferiores ás exixibles segundo o punto I. A.1.1 do anexo I a este decreto para os solos sen planeamento. Polo menos a estancia maior e outra estancia, cando a vivenda conte con máis de unha, deberán ter iluminación e ventilación directa a través dos citados espazos exteriores de calidade. O planeamento poderá establecer a posibilidade de que o resto das estancias das vivendas, ou algunha delas, poida ter iluminación e ventilación a través de patios de parcela cuxas características e dimensións virán reguladas no planeamento e que, como mínimo, deberán respectar as determinacións establecidas no anexo I deste decreto para os patios de parcela.” 2.- XUSTIFICACIÓN DO CUMPRIMENTO DE VIVENDA EXTERIOR: As vivendas previstas e ordenadas polo presente documento, reúnen as características para a súa consideración de vivenda exterior. Os parámetros urbanísticos definidos na normativa relativos á altura máxima, ocupación da parcela e separación a lindeiros fan posible que o espazo libre privado das parcelas sexa considerado “espazo exterior de calidade”. A disposición dos rueiros e o deseño do sistema viario e de espazos libres en canto á súa dimensión, forma e orientación fan posible que o espazo da rúa (sistema viario) e o espazo libre sexan considerados “espazos exteriores de calidade”. A relación entre a altura da edificación e a dimensión dos espazos exteriores de calidade garanten o axeitado asollamento das vivendas e que as estancias teñan iluminación e ventilación a través de ditos espazos.4. ANEXOS Á MEMORIA 4.1.-MEMORIA XUSTIFICATIVA DA ADAPTACIÓN AO AMBIENTE E PROTECCIÓN DA PAISAXE. A PAISAXE URBANA A paisaxe como é sabido, ten como cualidade fundamental a súa capacidade holística, sendo incluso o propio termo empregado frecuentemente como metáfora descritiva da suma de elementos en disciplinas que nada teñen que ver co territorio. Así pois, no contexto municipal será a consecuencia da interacción de distintos factores naturais, antrópicos e mesmo circunstanciais que xuntos debuxan unha escena non estática no tempo nin no espazo. Posto que se trata dun entorno urbano, os elementos da paisaxe construída prevalecerán sobre os de compoñente natural, mais atopámonos nunha situación de borde que permite contextualizar territorialmente o solo urbano, e relacionalo cos usos periféricos de transición entre o solo urbanizado e o rural. Como xa se adiantou, as UA4 e UA5 atópanse ao sur do centro urbano, nunha das súas arterias principais. As tipoloxías edificatorias previstas no planeamento para esta área corresponden con edificios de vivenda plurifamiliar de baixo e tres plantas, principalmente con fronte a viario, mais son aínda numerosas as edificacións de baixo e unha planta que se conservan, así como grandes equipamentos en edificio exento como o centro educativo que linda co ámbito no seu marxe oeste. En calquera caso, a proporción existente entre a sección da rúa e as edificacións é aberta, non producíndose sensación de peche ou perda de referencias. Os baleiros existentes na trama, ben sexa debido á existencia de áreas de solo urbano non consolidado, solares non edificados, ou ocos en parcelas de edificacións illadas, permiten manter conexión coa paisaxe rural próxima, caracterizada pola súa planitude, e a definición lonxana dun fondo montañoso.4.2.-INFORME XUSTIFICATIVO DO CUMPRIMENTO DA NORMATIVA SECTORIAL APLICABLE As afeccións sectoriais recóllense no apartado “AFECCIÓNS DERIVADAS DA NORMATIVA SECTORIAL QUE INCIDEN NO ÁMBITO”, e no 3.10 de CUMPRIMENTO DA NORMATIVA SECTORIAL.4.3.-ESTUDO AMBIENTAL ESTRATÉXICO E DECLARACIÓN AMBIENTAL ESTRATÉXICA Conforme á Resolución do 27 de xullo de 2016 da Secretaría Xeral de Calidade e Avaliación Ambiental pola que se formula o informe ambiental estratéxico da Modificación Puntual das Normas Subsidiarias de Planeamento de Melide, UA4, resolveuse non someter ao procedemento de avaliación ambiental estratéxica ordinaria dita modificación. Inclúese dita resolución no Anexo 3: INFORME AMBIENTAL ESTRATÉXICO.4.4.-CONSIDERACIÓNS DE CARÁCTER XERAL ACHEGADAS POLA DIRECCIÓN GENERAL DE TELECOMUNICACIONES Y TECNOLOGÍAS DE LA INFORMACIÓN. Inclúese como Anexo 4 o apartado relativo a consideracións xerais, que afectan ao despregue das redes públicas de comunicacións electrónicas, normativa sectorial de telecomunicacións, e que foi incluído pola Dirección General de Telecomunicaciones y Tecnologías de la Información no seu informe relativo ao Documento de Aprobación Inicial da MP UA4.5.- ESTUDO DO MEDIO RURAL E ANÁLISE DO MODELO DE ASENTAMENTO POBOACIONAL E DA MOBILIDADE Non é preciso nesta Modificación ao desenvolverse en solo urbano.6. NORMATIVA URBANÍSTICA 6.1. NORMAS XERAIS Art1. NATUREZA, ÁMBITO E VIXENCIA A presente Modificación Puntual reordena o ámbito de solo urbano non consolidado UA4 definido nas Normas Subsidiarias de Planeamento do Concello de Melide. As ordenanzas contidas nesta MP serán de aplicación obrigatoria para a redacción de Estudos de detalle, Proxectos de Urbanización e de Edificación, de Reparcelación e de Parcelación, tanto privadas como de carácter público que se pretendan desenvolver dentro do ámbito UA4, obxecto desta Modificación Puntual. Nesta Modificación Puntual defínese así mesmo o ámbito e os parámetros de ordenación da UA5 (así denominado nas NSP de Melide) A súa vixencia será indefinida ate a súa revisión ou a súa derrogación por medio dun documento urbanístico de rango superior. Art2 RELACIÓN COAS NORMAS SUBSIDIARIAS DE PLANEAMENTO DE MELIDE En tódolos puntos non desenvoltos na presente MP estarase ao disposto nas NSP do Concello de Melide. Art3 ALCANCE NORMATIVO DOS DOCUMENTOS O alcance normativo da MP deriva do contido normativo dos documentos que a integran: Normativa, Estratexia e Planos de Ordenación, que terán carácter vinculante.6.2. NORMAS DE URBANIZACIÓN Art4. OBRIGATORIEDADE Para o desenrolo do ámbito UA4 redactaranse Proxectos de Urbanización que terán en conta a presente normativa, e a das NSP de Melide. Art5. OBXECTO E ALCANCE DOS PROXECTOS DE URBANIZACIÓN 1-Os proxectos de urbanización teñen por obxecto a definición técnica precisa para levar a cabo a execución da urbanización definida na MPUA4.2-Os proxectos de Urbanización non poderán cambiar as determinacións da presente MP en canto a ordenación, niveis de uso e intensidade. Todo o máis poderá realizar axustes de detalle froito do proceso de adaptación das determinacións á realidade física.3-A efectos do alcance dos Proxectos, as obras de urbanización despézanse nos seguintes puntos: -Apertura de viario e aparcamento en superficie -Tratamento de superficies, pavimentación -Xardinería e acondicionamento de espazos libres. -Redes de distribución (auga, gas, electricidade, telecomunicacións) -Alumeado público -Redes de evacuación de augas pluviais e residuais -Outros 4-Os Proxectos de Urbanización deberán resolver adecuadamente os enlaces dos servizos existentes exteriores ao ámbito nos termos expresados na presente MP, comprobando en calquera caso a capacidade destes para soportar as cargas engadidas pola nova urbanización.5-Os Proxectos de urbanización darán cumprimento das diferentes lexislacións sectoriais e específicas que correspondan a cada caso, en especial, á lexislación sobre accesibilidade e supresión de barreiras. Art 6.- CONDICIÓNS DO ABASTECEMENTO DE AUGA Establécese unha dotación mínima de 190 litros por habitante e día. A rede quedará dividida en sectores mediante chaves de paso, situadas de forma que en caso de avaría dun tramo non implique o peche das chaves en conducións de diámetro superior. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O aloxamento vertical mínimo entre ditos tubos será de 0,30 metros. Estableceranse en tódalas zonas de parque e xardín unha instalación de rego para un consumo mínimo diario de 20 m³/Ha. As bocas de rego serán dos mesmos materiais e modelos adoptados polo Concello, conectadas a redes independentes derivadas da rede xeral, cas súas correspondentes chaves de paso. A distancia entre as bocas de rego xustificarase de acordo coa presión da rede, de tal forma que os radios de acción se superpoñan o necesario, para non deixar espazos sen cubrir. Art 7.- CONDICIÓNS DO SANEAMENTO O saneamento realizarase cun sistema separativo, tal e como se reflicte nos Planos de Ordenación. Para o cálculo da rede de augas residuais, tomarase a referencia de 190 litros por habitante e día. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores soterrados, intercalando os pozos de rexistro necesarios para as acometidas dende os rueiros edificables no caso da rede de residuais, como dos sumidoiros no caso das pluviais. As piscinas e estanques que se poidan executar nas parcelas edificables, terán que estar conectadas necesariamente, a efectos de baleirado, á rede de pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de paliar os problemas derivados da baixa velocidade na época de estiaxe. O diámetro das conducións non será inferior a 30 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á rede pública, a correspondente predepuración cando a composición do vertido non se axuste ás directrices do Medio Ambiente ou se supere a capacidade técnica da depuradora municipal. Art 8.- CONDICIÓNS DO SUBMINISTRO DE ENERXÍA ELÉCTRICA 1. Rede eléctrica de Alta Tensión e Centro de Transformación.- A potencia prevista calcularase seguindo as Instrucións Complementarias ao vixente Regulamento Electrotécnico. Os centros de transformación, deben ter acceso dende a vía pública. Serán de dobre entrada (bucle) co fin de alimentalos dende dous puntos distintos.2. Rede eléctrica de Baixa Tensión.- Para a determinación das demandas de enerxía eléctrica terase en conta o vixente Regulamento Electrotécnico de Baixa Tensión. Art 9 CONDICIÓNS DA INSTALACIÓN DE ALUMEADO PÚBLICO Disporase alo menos dun armario illante con equipo de medida. Acaroado a este instalarase outro cos equipos de protección e accionamento axeitados, con posibilidade de dotación de célula fotoeléctrica e temporizador. As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución do Regulamento Electrotécnico de Baixa Tensión. Realizarase un estudo luminotécnico tendente a minimizar a contaminación luminosa. Art 10.- CONDICIÓNS DA REDE DE TELEFONÍA E TELECOMUNICACIÓNS Deixarase prevista unha rede de telefonía e telecomunicacións. A instalación irá sempre baixo a beirarrúa, establecéndose un mínimo de 4 tubos de PVC de diámetro 63 mm. Namentres dita canalización soterrada non se execute, permitirase a instalación de redes aéreas ou apoiadas nas fachadas dos edificios. Será de aplicación a lexislación, normativa e instrucións técnicas vixentes en materia de telecomunicacións. Art.11- CONDICIÓNS E TRATAMENTO DE ESPAZOS LIBRES 1. O Proxecto de Urbanización correspondente aos espazos libres reservados terán en conta a zonificación establecida, a efectos da dotación dos servizos de rego e alumeado, dos elementos do mobiliario urbano e de xogo, do arborecido e da pavimentación das sendas e itinerarios peonís.2. Terase especial observancia á lexislación sobre accesibilidade e supresión de barreiras arquitectónicas, na definición de pendentes mínimas e máximas, pavimentos e bordos, niveis de iluminación e deseño do mobiliario en xeral.3. As especies vexetais que se incorporen serán autóctonas, evitando aquelas que puideran esixir un alto mantemento respecto da limpeza do espazo público ou das súas necesidades de rego.4. A porcentaxe arborizada non deberá ser inferior ao 30% do espazo libre, salvo que se xustifique a redución da mesma en base ás necesidades funcionais do espazo.6. Co obxectivo de contribuír ao peche do ciclo hídrico establécese a obriga do emprego de pavimento filtrante nunha proporción mínima do 80% da superficie total so sistema de espazo libre.7. O mobiliario infantil das áreas de xogo cumprirá a normativa de seguridade vixente. Art 12- RECOLLIDA DE LIXO Para o almacenamento dos lixos da urbanización, habilitaranse espazos que terán capacidade suficiente para albergar os contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimizar o impacto visual dos contedores. Contarán cunha billa e un sumidoiro para proceder á súa periódica limpeza. Art 13.- MOBILIARIO URBANO O Proxecto de Urbanización definirá e localizará aqueles elementos de mobiliario urbano na urbanización, e que como mínimo serán os seguintes: - elementos de alumeado - bancos - papeleiras - xogos de nenos - sinalización de fincas A colocación destes elementos en relación aos espazos peonís, deberán cumprir as distancias mínimas expostas na lexislación sobre accesibilidade e supresión de barreiras arquitectónicas. Art.14 CONSERVACIÓN DA URBANIZACIÓN A conservación e mantemento da urbanización será a cargo do Concello, logo da recepción definitiva das obras.6.3. NORMATIVA ESPECÍFICA DO ÁMBITO UA4 Art 15. USO GLOBAL Establécese como uso global o Comercial, correspondendo coa definición contida nas NSP de Melide no seu artigo140, e 141, na clasificación de categoría 1ª) Mercados de Abastos y edificios comerciales de uso exclusivo. Admítese ademais o uso de vivenda descrito nas NSP de Melide nos artigos 87 e 88, nas categorías 1ª) Vivenda unifamiliar, e 2ª) Edificio colectivo de vivendas ou vivendas colectivas. Art 16 ZONIFICACIÓN DOS USOS A zonificación dos usos con aproveitamento lucrativo, e dos sistemas de uso público represéntase graficamente nos planos de ordenación da presente MPUA4, atendendo á seguinte distribución: § Parcela de uso comercial en categoría 1ª § Parcela de uso vivenda en categoría 2ª § Sistema de equipamento § Sistema de espazo libre § Sistema viario Art 17 RESUMO DE PARÁMETROS URBANÍSTICOS DO ÁMBITO UA4: Art 18 ZONIFICACIÓN ACÚSTICA Segundo a normativa sectorial en vigor, establécense os seguintes límites asociados aos usos previstos dentro da UA4: Dada a reducida área de actuación en relación á definición derivada da normativa sectorial que fai referencia a “sectores do territorio”, aplicarase o índice de ruído máis esixente á totalidade do ámbito, o cal tamén é coherente co predominio de uso residencial do seu contexto. Establécese porén, unha única zonificación dentro da UA4, correspondente aos límites de ruído, asignados a uso residencial na normativa vixente. Art 19 ORDENANZAS DE APLICACIÓN A. Atenderase segundo a zonificación proposta, á aplicación da seguinte ordenanza específica: C. E. Comercial en edificio exclusivo 1.-CONDICIÓNS DE TIPOLOXÍA e USO: Definición.- Comprende a área definida nos planos de ordenación da MPUA4, destinada a á actividade comercial en edificio exclusivo. Usos: Defínese como uso principal o comercial en edificio exclusivo, se ben se establecen os seguintes usos permitidos, de acordo á definición dos mesmos nas NSP de Melide: d) Uso de Oficinas, en edificio exclusivo, ou compartindo espazo dentro do edificio de uso principal comercial. f) Uso de Espectáculos e salas de reunión, en edificio exclusivo, ou compartindo espazo dentro do edificio de uso principal comercial. g) Uso sociocultural, docente e asistencial, en edificio exclusivo, ou compartindo espazo dentro do edificio de uso principal comercial. i) Uso deportivo nas categorías 2ª, 3ª e 4ª. k) Uso de garaxe – aparcamento, nas categorías 2ª, 3ª, 4ª, 5ª e 6ª. O resto de usos considéranse prohibidos.2.- PARCELA: A parcela de aplicación desta ordenanza corresponde coa indicada nos planos de ordenación da MPUA4 3.-CONDICIÓNS DE OCUPACIÓN da PARCELA: Ocupación máxima: Baixo rasante: Permitirase a ocupación do 100% da parcela. Sobre rasante: A ocupación máxima corresponderá coa definida polos recuamentos nos planos de ordenación. Recuamentos e separacións: Cumpriranse os recuamentos sinalados nos Planos de Ordenación da MPUA4 4.-CONDICIÓNS DE VOLUME e FORMA da EDIFICACIÓN: Altura máxima: Establécese como altura máxima a cornixa 7 metros, e B+1. Forma da edificación: Será de deseño libre. Aproveitamento: Fíxase un aproveitamento máximo de 5.410 m² edificables. Sotos e semisotos: Permítese a construción de planta soto e semisoto. Construcións permitidas por enriba da altura máxima, forma da cuberta: Por encima da altura máxima solo se permite a construción da cuberta e os seus elementos asociados. Autorízase o aproveitamento do espazo baixo cuberta, computando edificabilidade a partir dunha altura libre de 1,50 m.5.-CONDICIÓNS ESTÉTICAS E DE INTEGRACIÓN · A fin de evitar que o volume resultante se aprecie como unha nave industrial de grandes dimensións, aplicaranse técnicas de fraccionamento nos planos de fachada, inclinación, altura das cubertas, ou incorporación de aleiros, co obxectivo de que o volume se poida apreciar exteriormente como un conxunto de corpos de tamaño medio. · Respecto das cores das fachadas, a súa combinación poderá empregarse para reforzala percepción de volumes fragmentados. · Incorporarase unha fieira de vexetación arbustiva ou arbórea, formada por especies de tipo autóctono, que mitigue a visión do aparcadoiro dende a estrada AC840. · Poderán empregarse elementos arbóreos de tipo autóctono como filtro ou apantallamento nos frontes de fachada a fin de mitigala monotonía nos alzados de grandes dimensións. B. Respecto da parcela destinada a vivenda en categoría 2ª, aplicarase a ordenanza “ 2-Residencial Intensiva en hilera ”, definida no Título VII, Capítulo IV das NSP de Melide, salvo maiores restricións fixadas pola normativa sectorial aplicable e moi especialmente no que se refira ao cumprimento das normas de accesibilidade e habitabilidade. O texto de dita ordenanza inclúese como anexo a este documento, e transcríbese literalmente a continuación: “ORDENANZA 2: Residencial Intensiva en hilera: Art.196: Ámbito de aplicación: Se aplicará en el ámbito indicado en los planos de ordenación. Se excluyen las zonas incluídas en el ámbito de máxima protección del Camino de Santiago, en las cuales se aplicará la normativa contenida en el anexo correspondiente. Art.197. Condiciones de uso: El uso preferente será el de vivienda en categoría 2ª y/o 3ª, además se establece la siguiente tabla de usos permitidos: Planta baja: -Garaje aparcamiento en categoría 2ª y 3ª -Industrial, según el cuadro de compatibilidad del Art 126 -Oficinas en categoría 2ª -Comercial en categoría 2ª y 3ª -Espectáculos en categoría 2ª -Socio cultural docente y asistencial en categoría 2ª -Sanitario en categoría 2ª Plantas Piso: -Oficinas en categoría 2ª y 3ª -El resto de los usos anteriores que afectan a la planta 1ª Art.198. Condiciones de la edificación: 1.-Frente mínimo de fachada: 6 metros 2.-Fondo edificable: Se estará a lo que resulte de los planos de ordenación en cada caso, sin que pueda darse mayor profundidad al bajo que a las plantas superiorres. Para lo cual se mantendrá la alineación tanto en el frente a la vía como en la parte posterior para todas las plantas. No obstante lo anterior y de forma general se establece un fondo máximo de 16m y un fondo mínimo de 10m.3.-Altura y número de plantas: Se estará a lo que resulte de los planos de ordenación para cada zona, sin que en ningún caso se permita más de bajo y cuatro plantas. Altura mínima entre plantas: Igual que en la ordenanza 1 Altura máxima de la planta baja: 3,5m Altura mínima de la planta baja: 2,5m Altura máxima hasta cornisa: II = B+1: 7m III= B+2: 10m IV= B+3: 12,5m V= B+4: 15,5m Cuando en planos de ordenación aparezca +I, esto implica el aprovechamiento bajo cubierta desvinculado de la Planta alta, por ejemplo: III+I= B+2P+Bajo Cubierta desvinculado= 10m 4.-Chaflanes: Se estará a lo que resulte de los planos de ordenación. Con la limitación mínima antes explicada (art.72) 5.-Vuelos: Se regirán por las condiciones del artículo 79 6.- Alineaciones y rasantes: Serán las resultantes de los planos de ordenación.7.- Se permite la construcción de sótanos que podrán sobresalir de la rasante hasta 1,00m sin computar edificabilidad siempre que no se supere esta altura. En otro caso se considerarán como una planta más. La altura libre mínima del sótano será de 2,20 metros.8.-Cubiertas: La pendiente máxima de la cubierta será de 40º, no pudiendo sobrepasar una altura de cumbrera de 4m medida a partir de la altura máxima permitida.9.-Aprovechamiento Bajo Cubierta: Se admite el uso residencial en el espacio bajo cubierta siempre que esté vinculado a la planta inferior, en forma de duplex. Sólo podrá ser utilizado como vivienda independiente en los casos especificados anteriormente, referidos en los planos de ordenación. Siendo sus condiciones geométricas las especificadas en el esquema adjunto.10.-No se admite la construcción de edificaciones auxiliares.11.-Aparcamientos: Será obligatorio la construcción de una plaza de aparcamiento cubierta por cada vivienda que se establecerá en el interior de la parcela, situada en la planta baja o en planta sótano.” C. Espazos libres: Regularanse segundo o disposto no Cap III do Título VI das NSP de Melide. D. Equipamento público: Regularase segundo o disposto no Capítulo IV do Título VI das NSP de Melide. E. Condicións estéticas e de integración aplicables no ámbito MPUA4 § Todos os paramentos exteriores do edificio terán tratamento de fachada, non admitíndose medianeiras vistas sen acabado acorde ao resto do edificio. § O acabado cromático das cubertas deberá aproximarse ás cores dos materiais tradicionais do entorno: lousa ou tella. Complementariamente poderán engadirse ocos acristianados ou panos translúcidos nas cubertas sen que superen unha porcentaxe máxima do 30% da superficie da mesma. § Evitaranse en xeral materiais de acabado reflectante ou espellado, salvo excepción debidamente xustificada. § Os rótulos comerciais ou informativos deseñaranse proporcionados á composición de fachada. § Os muros de peche terán unha altura máxima de 60cm, a partir da cal poderán continuar mediante elementos vexetais ou entramados permeables á vista.6.4. DETERMINACIÓNS A CUMPRIR NO DESENROLO DO ÁMBITO UA5. Art 20. DELIMITACIÓN A delimitación da UA5 será a reflectida no plano de ordenación OR-01 desta modificación puntual, cunha área de 16.676m², e na ficha de área remitida a planeamento de desenrolo incluida como anexo. Art 21 USOS Establécese como uso global o Residencial, correspondendo coa definición contida nas NSP de Melide nos artigos 87 e 88, nas categorías 1ª) Vivenda unifamiliar, e 2ª) Edificio colectivo de vivendas ou vivendas colectivas. A proporción entres as distintas categorías de vivenda decidirase na ordenación proposta polo planeamento de desenrolo correspondente. Admítense como usos asociados ou compatibles os seguintes, de acordo á definición dos mesmos contida nas NSP de Melide: § Oficinas en categoría 1 e 2 § Comercial en categoría 2 e 3 § Sociocultural, docente e asistencial clase A, B e C, categorías 1 e 2. § Sanitario en categoría 3 e 4 § Deportivo en categorías 2, 3 e 4. Art 22 RESUMO DE PARÁMETROS URBANÍSTICOS DO ÁMBITO UA5: O Plan Especial de Reforma Interior que desenrole o ámbito UA5 deberá respectar os parámetros urbanísticos que se inclúen a continuación, así como as cesións mínimas establecidas, atendendo ao cumprimento das esixencias da LSG 2/2016.6.5 CAMBIOS A INTRODUCIR NAS NSP DE MELIDE En tanto que o ámbito da modificación puntual se cingue ás Unidades de Actuación definidas nas NSP de Melide como UA4 e UA5, os cambios a introducir nas normas vixentes atenderán estritamente ao contido que nelas se destina a describir as determinacións para elas fixadas. Art.170. Modifícase a reserva de espazo libre, facéndoa coincidir coa da ordenación proposta nesta MP: c) Unidades de Ejecución 7-UE4. S=2.311 m² 8-UE5. S=2.500 m² Art.183 Modifícanse os puntos correspondentes á UE4 e UE5: UE4: O ámbito correspondente á UE4 redúcese segundo se indica nos planos de ordenación da MPUA4, e ordénase de forma detallada a través da mesma, de modo que as determinacións fixadas ao respecto corresponden coas descritas na Normativa específica do antedito documento de Modificación Puntual. UE5: O ámbito correspondente á UE5 amplíase segundo se indica nos planos de ordenación da MPUA4 das NSP de Melide, quedando o seu desenrolo remitido á redación dun Plan Especial de Reforma Interior que atenderá ás determinacións dispostas nesta MP.7. ESTRATEXIA DE ACTUACIÓN, ESTUDO ECONÓMICO, MEMORIA DE SOSTIBILIDADE ECONÓMICA E MEMORIA DE VIABILIDADE ECONÓMICA 7.1. ESTRATEXIA DE ACTUACIÓN 7.1.1. ESTRATEXIA DE ACTUACIÓN NO ÁMBITO UA4 XESTIÓN: A efectos da xestión e da execución integral do planeamento, o ámbito está constituído por un único polígono. O sistema de actuación será o de concerto. PRAZOS: Dadas as características do ámbito de ordenación e as necesidades municipais, establécense os seguintes prazos para o desenvolvemento do ámbito UA4: -Presentación do Proxecto de Reparcelación: Seis (6) meses dende a aprobación definitiva da MPUA4 -Presentación do Proxecto de Urbanización: Seis (6) meses dende a aprobación definitiva da MPUA4 -Execución do Proxecto de Urbanización: Un (1) ano dende a aprobación definitiva da MPUA4. A edificación dos solares de titularidade privada levarase a cabo no prazo máximo de catro (4) anos dende a recepción das obras de urbanización. CONSERVACIÓN DA URBANIZACIÓN: A conservación das obras de urbanización e o mantemento das dotacións e instalacións dos servizos públicos será a cargo do Concello de Melide.7.1.2. ESTRATEXIA DE ACTUACIÓN NO ÁMBITO UA5 XESTIÓN: Establécese o sistema de compensación para a xestión do desenrolo do ámbito. PRAZOS: Establécense os seguintes prazos para o desenvolvemento do ámbito UA5: -Inicio da tramitación do PERI: Doce (12) meses dende a aprobación definitiva da MPUA4 -Presentación do Proxecto de Reparcelación: Seis (6) meses dende a aprobación definitiva do PERI -Presentación do Proxecto de Urbanización: Oito (8) meses dende a aprobación definitiva do PERI -Execución do Proxecto de Urbanización: Un (1) ano dende a aprobación definitiva do PERI. A edificación dos solares de titularidade privada levarase a cabo no prazo máximo de catro (4) anos dende a recepción das obras de urbanización. CONSERVACIÓN DA URBANIZACIÓN: A conservación das obras de urbanización e o mantemento das dotacións e instalacións dos servizos públicos será a cargo do Concello de Melide.7.2. ESTUDO ECONÓMICO: AVALIACIÓN ECONÓMICA DA ACTUACIÓN Unha vez rematadas e recibidas as obras por parte do Concello a urbanización será conservada polos seus titulares, a excepción das zonas verdes e espazos libres de sistema local, os cales serán conservados polos propietarios das parcelas que deberán constituírse en Entidade de Conservación a tal efecto e por tempo indefinido. Coa fin de cumprir co artigo 175 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, a estimación dos custos de execución da urbanización son os seguintes: OBRAS DE URBANIZACIÓN DO ÁMBITO 7.3. MEMORIA DE SOSTIBILIDADE ECONÓMICA 7.3.1. OBXECTO DO INFORME O presente informe redactase en cumprimento do establecido no texto refundido da Ley de Suelo y Rehabilitación Urbana, aprobado por Real Decreto Lexislativo 7/2015 de 30 de outubro, tendo por obxecto analizar o impacto que producirá nas Facendas Públicas o mantemento, conservación e implantación das infraestruturas derivadas da execución das urbanizacións previstas na Modificación Puntual UA-4 das Normas Subsidiarias de Planeamento do Concello de Melide. A Modificación Puntual engloba dous Unidades de Actuación (UA-4 e UA-5) en solo urbano non consolidado, polo que, dadas as características e alcance das súas correspondentes actuacións de nova urbanización, o informe se centrará no impacto que as mesmas producirán sobre a Facenda Pública Municipal.7.3.2. IMPACTO DA ACTUACIÓN NA FACENDA PÚBLICA MUNICIPAL Analizarase inicialmente a liquidación do último orzamento municipal e procederase á estimación dos gastos de inversión e correntes que o Concello deberá asumir pola construción das novas infraestruturas e o mantemento da nova urbanización, así como dos ingresos que esta xere; para posteriormente analizar o efecto sobre o orzamento, os equilibrios orzamentarios e o balance fiscal que nos comportarán os datos necesarios para avaliar a sostibilidade económica da actuación.7.3.2.1. INVERSIÓN MUNICIPAL (GASTOS DE CAPITAL) DERIVADA DAS ACTUACIÓNS A Administración Pública Local non soportará gastos de inversión nas obras de urbanización, xa que son os propietarios de solo os que están obrigados a financiar a totalidade dos gastos de produción para a disposición das parcelas resultantes. Non se ten previsto que no curto-medio prazo o Concello acometa a implantación de ningún tipo de equipamento dotacional nas parcela cedidas e destinadas a tal fin.7.3.2.2. AVALIACIÓN DO AUMENTO PATRIMONIAL MUNICIPAL 7.3.2.2.1 OBTENCION DE PARCELAS DE EQUIPAMENTOS O Concello obterá as seguintes parcelas destinadas a equipamentos mediante a cesión gratuíta dos propietarios dos terreos: UA-4 Equipamento dotacional: 501,00 m² UA-5 Equipamento dotacional: 1.300,00 m² 7.3.2.2.1 OBTENCION DE PARCELAS LUCRATIVAS O Concello obterá como Administración actuante as parcelas resultantes correspondentes ao 10% do aproveitamento lucrativo das Unidades de Actuación: UA-4 Aproveitamento resultante en parcelas de uso residencial: 326,00 m²c Aproveitamento resultante en parcelas de uso terciario: 541,00 m²c Aplicando un valor do aproveitamento de 100 €/m²c para uso residencial e de 50 €/m²c para uso terciario, obtido mediante a ponderación de valoracións recentes realizadas para actuacións de similares características, o valor destas parcelas será: Valor parcelas resultantes: 59.650,00 € UA-5 Aproveitamento resultante en parcelas de uso residencial: 1.289,10 m²c Aplicando un valor do aproveitamento de 100 €/m²c para uso residencial, o valor destas parcelas será: Valor parcelas resultantes: 128.910,00 € 7.3.2.2.1 OBTENCION DE SOLOS DOTACIONAIS URBANIZADOS E OBRAS DE URBANIZACION E INFRAESTRUCTURAS REALIZADAS O Concello obterá solos dotacionais mediante a cesión gratuíta dos propietarios dos terreos e obterá un aumento patrimonial correspondente ao custo de execución das obras de urbanización: UA-4 Superficie de espazos libres: 2.311,00 m² Obras de urbanización: 276.000,00 € UA-5 Superficie de espazos libres: 5.300,00 m² Obras de urbanización: 383.546,00 € 7.3.2.3 ANÁLISE DOS ORZAMENTOS MUNICIPAIS A análise do orzamento municipal realizouse a través da información do resumo da liquidación do orzamento do último exercicio (exercicio 2016) e o resultado dos 5 exercicios anteriores (exercicios 2011-2016). A liquidación do orzamento do exercicio 2016 ofrécenos datos pormenorizados que nos permiten contrastar a información referida aos dereitos e obrigas recoñecidas e que nos servirán de base para a posterior proxección do orzamento unha vez realizadas as actuacións. Os resumos de orzamentos dos exercicios anteriores vannos permitir analizar magnitudes globais dos ingresos-gastos.7.3.2.3.1 RESUMO DA CLASIFICACIÓN ECONÓMICA DE INGRESOS E GASTOS E OBTENCIÓN DA REPERCUSIÓN GASTO-INGRESO/HABITANTE Achégase o cadro resumo da liquidación do orzamento do exercicio 2016, onde se reflicte a repercusión de gasto-ingreso por habitante tendo en conta a información oficial do último censo municipal na que o número de habitantes do Concello é de 7.488; e o cadro resumo dos orzamentos dos exercicios 2011-2016.7.3.2.3.2. IDENTIFICACION DE GASTOS CORRENTES DEPENDENTES E INDEPENDENTES NA CLASIFICACION POR PROGRAMA DE GASTO Da liquidación orzamentaria detallada, podemos pormenorizar e trasladar os gastos de funcionamento as súas correspondentes Políticas de Gasto na clasificación por programas do orzamento; e deste xeito ter cuantificados os gastos dependentes e independentes dos habitantes. Definidos estes, identifícanse os gastos nos Capítulos 1 e 2 da clasificación económica do orzamento de gastos: O que equivale a un gasto corrente por habitante: Gastos correntes indep/hab dos Capítulos 1 e 2: 233,79 euros/habitante Gastos correntes dep/hab dos Capítulos 1 e 2: 398,09 euros/habitante 7.3.2.3.3. OBTENCIÓN DE INDICADORES ACTUAIS DE ESTABILIDADE ORZAMENTARIA Os indicadores actuais de estabilidade orzamentaria e endebedamento correspondentes á situación económica municipal segundo a liquidación do orzamento do ano 2016 recóllense no seguinte cadro: A débeda viva do Concello a 31/12/2016 ascende á cantidade e de 631.000 €, habendo sido reducida en 156.000 € no último exercicio. O nivel de endebedamento do Concello (relación entre a débeda viva e os ingresos correntes) sitúase no 9,33 %. 7.3.2.4. ESTIMACIÓN DE GASTOS-INGRESOS CORRENTES MUNICIPAIS TRAS A RECEPCIÓN DA URBANIZACIÓN Tanto a delimitación da Unidade de Actuación UA-4 como da UA-5 que contempla a Modificación Puntual reproduce as características básicas do modelo de xestión de servizos preexistente no Concello; polo que o seu desenvolvemento conlevará unha ampliación dos mesmos. Deste modo, poderemos aplicar a ratio de repercusión por habitante ao número de novos habitantes (ou habitantes equivalentes) estimados para as novas ordenacións. Tomando da información estatística que o tamaño medio familiar e de 2,75 habitantes/vivenda, estimarase o gasto corrente municipal a partir da ratio de repercusión por habitante, aplicada ao número de novos habitantes estimados na nova ordenación. Segundo a ordenación prevista na Modificación Puntual, o incremento poboacional previsible e: Unidade de Actuación UA-4 USO RESIDENCIAL: Novas vivendas previstas: 29 vivendas Habitantes nova ordenación = 29 x 2,75 = 80 habitantes USO TERCIARIO: Por tratarse dun ámbito que contén uso terciario, utilizaremos o parámetro de habitantes equivalentes. A utilización do parámetro de habitantes equivalentes permitiranos estimar o custo de mantemento das novas infraestruturas e a prestación de servizos non persoais; así como os ingresos non vinculados aos bens inmobles. Para isto considérase que os custos de mantemento e conservación dunha nova urbanización de uso terciario teñen unha relación directa coa superficie edificable cun custo unitario lixeiramente superior ao dos usos residenciais, establecéndose unha relación “habitantes/superficie edificable” superior e considerando que os referidos usos industriais non xeran gastos por servizos que dependan da demanda real dos usuarios. A estimación dos habitantes equivalentes realizarase en función do peso relativo dos gastos independentes sobre os gastos totais, e calcularase en base á seguinte fórmula: H equivalentes = 1/a (hab/m²c uso industrial) x G independientes /G totales onde “a”, debe tomar un valor en relación directa á densidade de poboación do Termo Municipal; que no noso caso, pola dispersión do asentamento poboacional existente consideraremos cun valor de 100 m²c. Sendo a porcentaxe dos gastos independentes sobre os gastos totais do 37 % e a superficie de teito (aproveitamento ) da nova ordenación de 23.508 m²c H equivalentes nova ordenación = 1/100 x 5.410 x 0,37 = 20 habitantes Unidade de Actuación UA-5 Novas vivendas previstas: 110 vivendas Habitantes nova ordenación = 110 x 2,75 = 302 habitantes Deste xeito o aumento poboacional previsto estímase en: UA-4: 100 habitantes UA-5: 302 habitantes 7.3.2.4.1 ESTIMACIÓN DE GASTOS CORRENTES DERIVADOS DAS ACTUACIÓNS GASTOS CORRENTES RELACIONADOS CO AUMENTO DA POBOACIÓN Dun xeito, teríamos os gastos correntes dependentes da nova poboación, e que iríanse cuantificando segundo o desenrolo edificatorio das actuacións. Tendo en conta que o Capítulo 3 correspondente aos gastos financeiros debe estimarse de maneira independente ao non depender do incremento poboacional se non á inversión prevista e a forma de financiamento, a proxección dos gastos correntes dependentes do aumento poboacional anuais da nova ordenación reflíctese no seguinte cadro: GASTOS CORRENTES DERIVADOS DA URBANIZACIÓN Por outra banda, teríamos os gastos, que independente do desenrolo edificatorio e do aumento poboacional, corresponden aos custos de prestación de servizos a cargo do Concello derivados da urbanización: alumeado público, recollida e tratamento de residuos, limpeza viaria, abastecemento domiciliario de auga, sumidoiros e pavimentación das vías públicas. Podemos avaliar os diferentes custos de mantemento dos servicios da urbanización segundo os seguintes ratios: Tendo en conta que a superficie estimada de urbanización a manter son 1.020 m² na Unidade de Actuación UA-4 e 1.510 m² na Unidade UA-5, temos: 7.3.2.4.2 ESTIMACIÓN DE INGRESOS CORRENTES DERIVADOS DAS ACTUACIÓNS Distinguiremos entre os ingresos relacionados coa actividade inmobiliaria dos que non o son, cuantificando os primeiros de forma directa mediante valores que se obteñen da aplicación das Ordenanzas Fiscais Municipais ao desenvolvemento inmobiliario, e estimando os segundos mediante a aplicación da ratio ingreso/habitante obtida do último orzamento municipal liquidado. INGRESOS CORRENTES RELACIONADOS COA ACTIVIDADE INMOBILIARIA Cuantificaranse segundo o desenrolo edificatorio das actuacións, e que son os correspondentes aos seguintes conceptos: - Imposto de bens Inmobles do solo e da edificación. A cuantificación dos ingresos (tributos) correspondentes ao Imposto de Bens Inmobles realízase mediante a estimación directa das Bases Impoñibles, a partir da valoración dos soares e as edificacións. Para isto tomarase o valor catastral segundo a correspondente ponencia de valores do Termo Municipal de data 27/10/2007. Aplicarase a ordenanza fiscal número 1 do Concello para obter a cota tributaria do imposto; neste caso será o 0,48% - Imposto de Construcións, Instalacións e Obras. A cuantificación dos ingresos (tributos) correspondentes ao Imposto de Construcións realízase mediante a estimación directa das Bases Impoñibles, aplicando a cota tributaria do 2,40% definida na ordenanza fiscal número 4 do Concello. - Imposto de Incremento de Valor dos Terreos de Natureza Urbana. A cuantificación dos ingresos (tributos) correspondentes ao Imposto do Incremento de Valor dos Terreos de Natureza Urbana realízase mediante a estimación directa das Bases Impoñibles, aplicando a cota tributaria definida na ordenanza fiscal número 5 do Concello. - Imposto de bens Inmobles do solo. Non se considera incremento do valor catastral do solo ao ser ámbitos de solo urbano; polo que non haberá novos ingresos por dito concepto. - Imposto de bens Inmobles da edificación. VC = 8.670 m²c x 500 €/m² x 0,8 = 3.468.000 € Cota = 3.468.000 x 0,48 % = 16.646,40 €/ano - Imposto de Construcións, Instalacións e Obras. PEM = 8.670 m²c x 750 €/m²c = 6.502.500 € Cota = 6.502.500 x 2,40 % = 156.060,00 € - Imposto de Incremento de Valor dos Terreos de Natureza Urbana. Estímase que se transmiten o 40 % dos terreos do ámbito de actuación e que o incremento de valor dos mesmos se produce nun período de 5 anos. BI = 8.670 € x 0,4 x 2,4 %/ano x 5 anos = 416,16 € Cota = 416,16 x 22 % = 91,55 € - Imposto de bens Inmobles do solo. Non se considera incremento do valor catastral do solo ao ser ámbitos de solo urbano; polo que non haberá novos ingresos por dito concepto. - Imposto de bens Inmobles da edificación. VC = 12.891 m²c x 500 €/m² x 0,8 = 5.156.400 € Cota = 5.156.400 x 0,48 % = 24.750,72 €/ano - Imposto de Construcións, Instalacións e Obras. PEM = 12.891 m²c x 750 €/m²c = 9.668.250 € Cota = 9.668.250 x 2,40 % = 232.038,00 € - Imposto de Incremento de Valor dos Terreos de Natureza Urbana. Estímase que se transmiten o 40 % dos terreos do ámbito de actuación e que o incremento de valor dos mesmos se produce nun período de 5 anos. BI = 12.891 € x 0,4 x 2,4 %/ano x 5 anos = 618,77 € Cota = 618,77 x 22 % = 136,13 € ingresos correntes non relacionados coa actividade inmobiliaria Aplicando a ratio ingreso/habitante da última liquidación orzamentaria municipal obtemos os ingresos estimados por estes conceptos, que se recollen no seguinte cadro: Ditos ingresos iríanse cuantificando, tamén, segundo o desenrolo edificatorio da actuación.7.3.2.5 ANÁLISE DO SALDO FISCAL DAS NOVAS ORDENACIÓNS Para avaliar o impacto das novas ordenacións urbanísticas sobre o orzamento municipal temos que considerar un escenario de desenvolvemento temporal da edificación tras a entrega da urbanización ao Concello. Dada a situación actual do mercado inmobiliario debemos actuar con prudencia en canto a estimación de desenvolvemento temporal da edificación de uso residencial; mais no ámbito de solo terciario, pódese estimar una forte demanda inicial ao tratarse dun uso comercial nun edificio exclusivo. Deste xeito, na actuación da Unidade de Actuación UA-4, consideraremos como hipótese, que tras a entrega da urbanización ao Concello, que estimaremos no ano 2020, o desenvolvemento da edificación realizarase ao ano seguinte no solo terciario e nun medio prazo de 7 anos nun 40% da total residencial prevista, quedando pois unha bolsa de solo sen edificar de uso residencial e que estimase se desenvolva con posterioridade. En canto ao ritmo edificatorio da edificación residencial neste período, vamos a considerar un escenario de desenvolvemento edificatorio lineal, cunha produción inmobiliaria do 7 % anual (2 vivendas/ano). Na actuación da Unidade de Actuación UA-5, de uso residencial, consideraremos como hipótese, que tras a entrega da urbanización ao Concello, que estimaremos tamén no ano 2021, o desenvolvemento da edificación realizarase nun medio prazo de 8 anos nun 40% da total prevista, quedando pois unha bolsa de solo sen edificar e que se estima se desenvolva con posterioridade. En canto ao ritmo edificatorio da edificación neste período, vamos a considerar un escenario de desenvolvemento edificatorio lineal, cunha produción inmobiliaria do 5 % anual (15 vivendas/ano). Para calcular o saldo fiscal anual correspondente aos gastos correntes das novas ordenacións imputaranse os ingresos e gastos correntes previsibles para cada ano tendo en conta: - Os gastos correntes independentes imputaranse integramente dende a recepción da urbanización. - Os gastos correntes dependentes imputaranse en función dos novos previstos para cada ano, e que porcentual mente coincidirá coas edificacións realizadas. - O Capítulo 4 de gastos estímase en función dos importes dos Capítulos 1 e 2, aplicando o coeficiente que sobre a suma de ámbolos dous corresponda no último orzamento liquidado: X = Gastos C4 / (Gastos C1 + Gastos C2) = 0,038833 - Os ingresos correntes dependentes imputaranse en función dos novos previstos para cada ano, e que porcentual mente coincidirá coas edificacións realizadas. - Os ingresos correntes por tributos vinculados á actividade inmobiliaria imputaranse en función do ritmo do desenvolvemento edificatorio estimado. Unha vez calculado o saldo fiscal ano a ano, obterase o Valor Actual Neto aplicando unha taxa de desconto equivalente ao custo de financiamento bancaria da Tesourería Municipal; que no noso caso estimaremos do 0,439 % correspondente á rendibilidade da última poxa de bonos a cinco anos de débeda pública. Dito cálculo serviranos para ponderar financeiramente os saldos fiscais de signo contrario que se puideran obter ao longo dos exercicios orzamentarios analizados. Con estas directrices e aplicando os valores obtidos anteriormente na estimación de ingresos e gastos correntes derivados das novas ordenacións, o saldo fiscal correspondente ás anualidades e segundo os escenarios estimados, recóllese nos seguintes cadros: 7.3.2.6 ANÁLISE DOS ESTADOS DE INGRESOS E GASTOS DAS NOVAS ORDENACIÓNS - Ingresos-gastos non financeiros correntes. Os resultados obtidos do saldo fiscal para cada unha das anualidades segundo cada un dos escenarios estimados indican que a novas ordenacións executadas non suporán un balance negativo na Facenda Municipal. Compróbase, tamén, que coas hipóteses, prudentes, de desenvolvemento da edificación en cada unha das actuacións, aínda que posteriormente ao período analizado houbese un estado totalmente recesivo da produción inmobiliaria, o saldo fiscal seguiría sendo positivo, cubríndose cos ingresos correntes da nova ordenación a totalidade dos gastos correntes derivados da mesma. - Ingresos-gastos non financeiros de capital. Dado que o Concello non soportará ningún tipo de gasto de capital non financeiro debido a nova ordenación, non terá que facer fronte a financiamento algún. - Ingresos-gastos financeiros. Non se contempla, en principio, necesaria o financiamento da inversión prevista co recurso a crédito; polo que o capítulo de ingresos e gastos non se verá incrementado.7.3.2.7 ANÁLISE DOS RESULTADOS ORZAMENTARIOS ESTIMADOS Para poder avaliar os novos indicadores de estabilidade orzamentaria realizaríase a análise sobre a agregación dos resultados da nova ordenación e do orzamento municipal estimado para as seguintes anualidades; pero dado que non se executará ningunha inversión municipal no curto-medio prazo e que o saldo fiscal das novas actuacións arroxan valores positivos, pódese deducir: - Que queda garantido o equilibrio xeral do orzamento municipal. - Que as novas actuacións garanten un nivel maior de aforro neto e bruto nas seguintes anualidades; e polo tanto pódese reducir o nivel de endebedamento - Que o Concello non incumprirá o parámetro de estabilidade orzamentaria se se desenvolven as novas ordenacións.7.3.3 CONCLUSIÓN Dado que os indicadores económicos resultantes da agregación dos orzamentos derivados da nova ordenación sobre os orzamentos municipais estimados para os períodos 2020-2028 entre a recepción das urbanizacións polo Concello e un prudente desenvolvemento inmobiliario, todos eles con saldos positivos, pode concluírse que o impacto das actuacións que se pretenden sobre a Facenda Pública Municipal garante a sostibilidade económica do Concello, pudendo facer fronte ao mantemento, conservación e implantación das infraestruturas derivadas da execución das novas ordenacións.7.4. INFORME DE VIABILIDADE ECONÓMICA 7.4.1. OBXECTO DO INFORME En cumprimento do establecido polo artigo 22.5 do Real Decreto Lexislativo 7/2015, texto refundido polo que se aproba a Ley do Solo e Rehabilitación Urbana, avaliarase a viabilidade económica, en termos de rendibilidade, para os propietarios incluídos nos ámbitos das UA4 e UA5, tendo en conta as determinacións urbanísticas básicas referidas a edificabilidades, usos e tipoloxías edificatorias; determinando os valores de repercusión segundo o uso, estimando os importes do investimento na transformación urbanística do solo e xustificando a capacidade de xerar ingresos suficientes para financiar a maior parte do custo da transformación física proposta, garantindo o menor impacto posible no patrimonio persoal dos particulares.7.4.2. CRITERIOS DE VALORACIÓN E VALORES ADOPTADOS Deste xeito, a metodoloxía que se empregou para avaliar a viabilidade económica das áreas de reparto é a seguinte: Partiremos dun valor do solo achegado en situación de rural para a totalidade dos terreos incluídos nas Unidades de Actuación, determinando un valor estandarizado de 6,00 €/m². Avaliaranse a totalidade de custos de transformación do solo: - Custos de urbanización. Segundo a avaliación económica realizada da UA-4 (276.000 €) e a estimación de 23 €/m² sobre a superficie bruta da UA5, o custo das obras de urbanización dos sectores unha vez aplicado o coeficiente de 1,19 para calcular o custo de contrata, estímanse en: - Custos xestión urbanística: Onde se inclúen os da redacción do plan de desenvolvemento, os dos proxectos de urbanización e a dirección das obras; así como os gastos de rexistro. Estímanse devanditos gastos nun 10% do custo de urbanización. - Custos de promoción: Estimados nun 3,5 % do custo de execución das obras de urbanización. - Indemnizacións e imprevistos. Onde se inclúen os custos derivados das edificacións e elementos existentes en situación de fóra de ordenación incompatibles coa ordenación urbanística proposta; así como outros imprevistos derivados de acometidas dos servizos básicos da urbanización. Estímanse uns custos do 5 % de custo de execución das obras. - Custos de participación en Accións e/ou Sistemas Xerais Adscritos aos Sectores que corren a cargo dos propietarios. Como non hai sistemas xerais adscritos aos sectores, os custos imputables son nulos. Avaliaranse os ingresos derivados da venda de solo transformado, segundo os seus usos e tipoloxías edificatorias: - Segundo o estudo de mercado realizado o valor de repercusión de solo en edificacións de uso terciario están na contorna de 40-60 €/m²c; e o valor de repercusión de solo en edificacións de uso residencial na contorna de 75-150 €/m²c. Consideraremos, por tanto un valor de repercusión en solo terciario de 50 €/m²c e un valor de repercusión en solo residencial de 100 €/m²c Finalmente avaliarase a viabilidade económica da actuación, detraendo aos ingresos estimados a totalidade dos gastos de transformación e o valor do solo achegado. Na avaliación da viabilidade económica das Unidades de Actuación non se tivo en conta o proceso edificatorio das parcelas resultantes; por non introducir un maior número de variables que en ocasións poden derivar nun mero proceso especulativo.7.4.3. ESTIMACIÓN DOS CUSTOS DE TRANSFORMACIÓN URBANÍSITICA Segundo os valores adoptados, os custos de transformación urbanística do Sector son: 7.4.4 ESTIMACIÓN DOS INGRESOS DERIVADOS DA TRANSFORMACIÓN URBANÍSITICA Aplicando o valor de mercado adoptado de 50 €/m²c de repercusión de solo terciario correspondente ao aproveitamento lucrativo homoxeneizado (90% da edificabilidade total) da parte de uso terciario da UA-4, e o valor de 100 €/m²c de repercusión de solo residencial correspondente ao aproveitamento lucrativo homoxeneizado (90% da edificabilidade total) da UA-5 e da parte de uso residencial da UA-4, obteremos os ingresos derivados da venda de parcelas urbanizadas.7.4.5. INFORME DE VIABILIDADE ECONÓMICA: AVALIACIÓN DA VIABILIDADE ECONÓMICA A rendibilidade económica de cada sector virá dada pola fórmula: RESULTADO =INGRESOS - GASTOS – VALOR DO SOLO Dado que o valor adoptado para o solo achegado é de 6 €/m² aplicable á totalidade da superficie bruta das Unidades de Actuación, o valor total deste será: A rendibilidade económica da transformación urbanística do solo en cada un dos sectores cuantificaríase: SU-4 = 536.850 – 389.201 – 71.394 = 76.255 € SU-5 = 1.160.290 – 540.858 – 100.056 = 519.276 € Polo que queda xustificada a capacidade de xerar ingresos suficientes para financiar o custo da transformación física proposta. XUÑO DE 2018 O ARQUITECTO, Asdo.: Ángel Luís Monteoliva Díaz. Asdo.: Íñigo de Miranda Osset. Asdo.: Iria Viña Méndez. ANEXO 2. HÁBITATS SEGUNDO A DIRECTIVA 92/43/CE A continuación, incorpórase o esquema de distribución dos hábitats inventariados no Concello de Melide, ampliando a escala en segundo termo no entorno do ámbito UA4. Ámbito UA4 en negro Represéntanse en azul os ámbitos de interese comunitario, en vermello aqueles considerados prioritarios, e en punteado as teselas que non conteñen hábitats do anexo 1 da Directiva 92/43/CEE ANEXO 3 INFORME AMBIENTAL ESTRATÉXICO ANEXO 4 CONSIDERACIÓNS DE CARÁCTER XERAL RESPECTO DA NORMATIVA SECTORIAL EN MATERIA DE TELECOMUNICACIÓNS. ANEXO 5 ÍNDICE DE PLANOS -- Planos de Información I-01 Situación sobre cartografía IGN Escala 1/20.000. I-02 Foto Aérea. Escala 1/5.000. I-03 SIOSE 2005. Escala 1/5.000. I-04 Pendentes. Escala 1/5.000. I-05 Cartografía Lidar Escala 1/5.000 I-06 Planeamento vixente, clasificación. Escala 1/5.000. I-07 Planeamento vixente, solo urbano. Escala 1/2.000. I-08 Parámetros urbanísticos I-09 Cartografía oficial do catastro Escala 1/1.000 I-10 Rede de Abastecemento. Escala 1/2.000. I-11 Rede de Saneamento Escala 1/2.000 I-12 Rede de Electricidade Escala 1/2.000 I-13 Levantamento Topográfico Escala 1/500 I-14 Rede Viaria. Escala 1/5.000 - Planos de Ordenación OR-01 Delimitación dos ámbitos UA4 e UA5 1/1.000 - Planos de Ordenación Detallada OR-D01 Zonificación Escala 1/500 OR-D02 Cotas e rasantes Escala 1/500 OR-D03 Imaxe Escala 1/500 OR-D04 Imaxe contextualizada Escala 1/1.000 OR-D05 Rede de Pluviais Escala 1/1.000 OR-D06 Rede de Saneamento Escala 1/1.000 OR-D07 Rede de Abastecemento de Auga Escala 1/1.000 OR-D08 Rede de Electricidade Escala 1/1.000 OR-D09 Rede de Telecomunicacións Escala 1/1.000 OR-D10 Zonificación Acústica. Escala 1/1.000 ANEXO 6 PLANOS DE INFORMACIÓN ANEXO 7 PLANOS DE ORDENACIÓN ANEXO 8 UNIDADE DE ACTUACIÓN UA-5 ADDENDA AO: MELIDE, XUÑO DE 2018 1. INTRODUCIÓN 2. MOTIVACIÓN DA PRESENTE ADDENDA 3. INFORME DA DIRECCIÓN GENERAL DE POLÍTICA ENERGÉTICA Y MINAS 4. PLANO DE ZONIFICACIÓN ACÚSTICA ANEXO 1 INFORME DA DIRECCIÓN GENERAL DE POLÍTICA ENERGÉTICA Y MINAS (MINISTERIO PARA LA TRANSICIÓN ECOLÓGICA) ANEXO 2 PLANO DE ZONIFICACIÓN ACÚSTICA, ORD-10 A iniciativa do Concello de Melide estase a redactar unha Modificación Puntual das Normas Subsidiarias de Planeamento, que afecta ás unidades de actuación UA4 e UA5 do solo urbano da Vila de Melide. A empresa Monteoliva Arquitectura S. L. P. é a encargada da redacción de dito documento, sendo a última fase entregada ao Concello para a súa tramitación a de Aprobación Provisional, con data de Xuño de 2018. Dende a última entrega da Modificación Puntual achegada ao Concello (Xuño de 2016), recibiuse informe do Ministerio para la Transición Ecológica, dende a Dirección General de Política Energética y Minas. Doutra banda, detectouse a falta do plano ORD-10 de Zonificación Acústica na entrega da MP, de Xuño de 2018. O propósito desta Addenda é analizar o novo informe, e incorporar o plano ORD-10, para que así conste no expediente. Con data de 24 de xullo de 2018 ten rexistro de saída do Ministerio para la Transición Ecológica, un informe que fai referencia á normativa sectorial aplicable en materia de enerxía, facendo mención do sector eléctrico, gasista e petrolífero. En dito informe non se inclúen determinacións concretas que afecten ao ámbito da Modificación Puntual, unicamente se inclúe un repaso comentado da normativa sectorial que resulta aplicable, así como das normas e estándares técnicos de referencia, adoptados por convenio. Conclúese polo tanto, que dito informe pode considerarse favorable, e que non é necesario introducir modificacións ao respecto no documento de planeamento. Inclúese como anexo, o informe estatal, a fin de que quede incorporado ao expediente. Se ben na memoria da Modificación Puntual se explica que no ámbito de ordenación da MP, a zonificación acústica corresponderá cos niveles definidos pola normativa sectorial para o uso residencial, cómpre incorporar o plano no que se indica a representación gráfica de dito concepto. Axúntase a esta addenda como anexo, coa mesma data da entrega da que forma parte, a de Aprobación Provisional, de xuño de 2018. NOVEMBRO DE 2018 O ARQUITECTO, Asdo.: Ángel Luís Monteoliva Díaz. Asdo.: Íñigo de Miranda Osset. Asdo.: Iria Viña Méndez. ANEXO 1 INFORME DA DIRECCIÓN GENERAL DE POLÍTICA ENERGÉTICA Y MINAS (MINISTERIO PARA LA TRANSICIÓN ECOLÓGICA) ANEXO 2 PLANO DE ZONIFICACIÓN ACÚSTICA, ORD-10